**ΛΙΣΤΑ ΕΛΕΓΧΟΥ[[1]](#footnote-1) ΑΝΕΞΑΡΤΗΤΟΥ ΕΛΕΓΚΤΗ**

**[ΜΗ ΚΡΑΤΙΚΩΝ ΕΝΙΣΧΥΣΕΩΝ]**

|  |  |
| --- | --- |
| **Είδος επαλήθευσης** | |
| Διοικητική | Επιτόπια |
| Ελεγκτική Περίοδος Αναφοράς[[2]](#footnote-2) | *Από ΗΜΕΡΑ/ΜΗΝΑΣ/ΕΤΟΣ έως ΗΜΕΡΑ/ΜΗΝΑΣ/ΕΤΟΣ* |

1. **Γενικά στοιχεία και πληροφορίες**

|  |  |
| --- | --- |
| * 1. **Πληροφορίες Δράσης/’Εργου** | |
| Τίτλος Δράσης/Έργου |  |
| Αριθμός Δράσης /Κωδικός ΟΠΣ ΤΑ |  |

|  |  |
| --- | --- |
| **1.2 Υπουργείο Ευθύνης** | |
| Ονομασία Υπουργείου Ευθύνης |  |

|  |  |
| --- | --- |
| **1.3 Φορέας Υλοποίησης** | |
| Ονομασία ελεγχόμενου Φορέα Υλοποίησης |  |
| Απόφαση ορισμού Φορέα Υλοποίησης |  |
| Ρόλος Φορέα Υλοποίησης στη Δράση/Έργο |  |

|  |  |  |  |
| --- | --- | --- | --- |
| **1.4 Λογιστικό Σύστημα** | | | |
| Ο Φορέας Υλοποίησης τηρεί | χωριστή λογιστική μερίδα (Γ κατηγορίας βιβλία) | | |
| βιβλία εσόδων-εξόδων (Β κατηγορίας βιβλία) | | |
| άλλο (δημόσιο λογιστικό κα. ) | | |
| Όλες οι συναλλαγές είναι διαθέσιμες σε | ηλεκτρονική μορφή | έντυπη μορφή | και τα δύο |

|  |  |  |  |  |
| --- | --- | --- | --- | --- |
| **1.5 ΦΠΑ** | | | | |
| Ο Φορέας δύναται να ανακτήσει τον ΦΠΑ; | Ναι | Εν μέρει | Όχι |  |

|  |  |  |  |
| --- | --- | --- | --- |
| **1.6 Λογαριασμός τραπέζης** | | | |
| Ο σωστός αριθμός IBAN και BIC έχει δοθεί στον Φορέα Υλοποίησης . Ο τραπεζικός λογαριασμός ανήκει στον φορέα υλοποίησης; | Ναι | Όχι |  |
| Ο τραπεζικός λογαριασμός αποδίδει τόκους; | Ναι | Όχι |  |
| Βρέθηκαν τόκοι στον τραπεζικό λογαριασμό; | Ναι | Όχι |  |

|  |  |  |  |
| --- | --- | --- | --- |
| **1.7 Μορφή εγγράφων** | | | |
| Τα δικαιολογητικά έγγραφα επίτευξης του οροσήμου/στόχου της δράσης και υλοποίησης του/των έργων υποβάλλονται σε μορφή: | πρωτότυπα | φωτοαντίγραφα | ηλεκτρονικά |

1. **Έλεγχος Επίτευξης Οροσήμου/Στόχου της ελεγχόμενης Δράσης/Έργου**

|  |  |
| --- | --- |
| **Στοιχεία ελεγχόμενου Οροσήμου/Στόχου** | |
| Είδος | [Ορόσημο ή Στόχος] |
| Ονομασία Οροσήμου/Στόχου |  |
| Κωδικός Οροσήμου/Στόχου |  |
| Ποιοτικός Δείκτης Οροσήμου ή Ποσοτικός Δείκτης Στόχου |  |
| Περιγραφή Οροσήμου/Στόχου |  |
| Μηχανισμός Επαλήθευσης Οροσήμου/Στόχου (Verification Mechanism, Annex I, Operational Arrangements between the European Commission and Greece) |  |

**2Α. Προηγούμενα Ορόσημα/Στόχοι της ελεγχόμενης Δράσης/Έργου**

|  |  |
| --- | --- |
| **Στοιχεία προηγούμενων Οροσήμων/Στόχων της Δράσης που έχουν επιτευχθεί** | |
| Αριθμός (οροσήμου/στόχου) | Τίτλος οροσήμου/στόχου |
|  |  |
|  |  |
|  |  |
|  |  |
|  |  |

**2Β.** **Ελεγχόμενα Έργα που συνεισφέρουν στην επίτευξη του Οροσήμου/Στόχου**

*[Στην ενότητα αυτή ο ελεγκτής περιγράφει συνοπτικά τον τρόπο επίτευξης του ελεγχόμενου Οροσήμου/Στόχου. Στο πίνακα παραθέτει τα στοιχεία (MIS & Τίτλος) των ελεγχόμενων έργων. ]*

|  |  |
| --- | --- |
| **MIS** | **Τίτλος Έργου** |
|  |  |
|  |  |
|  |  |

**2.1 Έλεγχος Πληρότητας Στοιχείων Έργου**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **NAI** | **OXI** | **Δεν αφορά** | **ΣΧΟΛΙΑ** |
| 1. | Βεβαιώνεται η τήρηση αρχείου από το Φορέα Υλοποίησης ηλεκτρονικά, εφόσον τα στοιχεία υποβάλλονται μέσω του ΟΠΣ ΤΑ, ή και σε έγχαρτη μορφή, βάσει των προβλεπομένων στην κείμενη νομοθεσία και στο Εγχειρίδιο Διαδικασιών; |  |  |  |  |

**2.2 Έλεγχος Διαγωνιστικής Διαδικασίας**

**2.2.1 *Έκδοση Διακήρυξης***

| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση - Παρατηρήσεις** |
| --- | --- | --- | --- | --- | --- |
| **1.** | Έλαβε χώρα προκαταρκτική διαβούλευση της αγοράς, σύμφωνα με τις απαιτήσεις του ισχύοντος νομικού πλαισίου; |  |  |  |  |
| **2.** | Τηρήθηκε η διαδικασία προέγκρισης διακήρυξης από την ΕΥΣΤΑ σε περίπτωση που προβλέπεται από την ΥΑ Συστήματος Διαχείρισης και Ελέγχου των Δράσεων και των Έργων του ΤΑΑ; |  |  |  |  |
| **3.** | Βεβαιώνεται ότι το προς ανάθεση φυσικό αντικείμενο είναι ίδιο με το αντίστοιχο που αναφέρεται στην απόφαση ένταξης στο ΤΑΑ και σε κάθε περίπτωση στην Εκτελεστική Απόφαση του Συμβουλίου; |  |  |  |  |
| **3Α** | Βεβαιώνεται ότι το χρονοδιάγραμμα υλοποίησης του προκηρρυσσόμενου έργου είναι εντός των χρονικών ορίων που προβλέπονται στην Απόφαση Ένταξης και σε κάθε περίπτωση ότι επιτρέπει την επίτευξη όλων των σχετικών Οροσήμων/Στόχων της Δράσης εντός του χρονικού ορίζοντα εκπλήρωσης αυτών που προσδιορίζεται στην Εκτελεστική Απόφαση του Συμβουλίου; |  |  |  |  |
| **3Β** | Σε περίπτωση που περιλαμβάνεται πρόσθετο μη επιλέξιμο φυσικό αντικείμενο βεβαιώνεται ότι αυτό είναι διακριτό και έχει διασφαλιστεί η πηγή χρηματοδότησής του; |  |  |  |  |
| **4.** | Τηρήθηκαν οι απαιτήσεις δημοσιότητας, σε ενωσιακό και εθνικό επίπεδο, σύμφωνα με το ισχύον νομικό πλαίσιο; |  |  |  |  |
| **5.** | Επιβεβαιώνεται ότι η διακήρυξη δεν έθεσε εμπόδια συμμετοχής των ενδιαφερόμενων που διέθεταν τα απαιτούμενα προσόντα; |  |  |  |  |
| **6.** | Οι προϋποθέσεις συμμετοχής στη διαδικασία ανάθεσης ήταν συνδεδεμένες και ανάλογες με το αντικείμενο της σύμβασης; |  |  |  |  |
| **7.** | Προβλέφθηκε με σαφήνεια το κριτήριο ανάθεσης της σύμβασης; |  |  |  |  |
| **8.** | Τηρούνται οι ελάχιστες προθεσμίες παραλαβής αιτήσεων και προσφορών (κανονικές, κατόπιν σύντμησης ή παράτασης αυτών), σύμφωνα με της διατάξεις του ισχύοντος νομικού πλαισίου; |  |  |  |  |
| **9.** | Στην περίπτωση δημόσιας σύμβασης έργου υπάρχει η πρόβλεψη έκδοσης των απαιτούμενων αδειοδοτήσεων ή απαλλαγή απ’ αυτές; |  |  |  |  |
| **10.** | Στην περίπτωση δημόσιας σύμβασης έργου, υπάρχει πρόβλεψη έκδοσης των απαιτούμενων μελετών (χωροθέτησης, ΜΠΕ ή απαλλαγή απ’ αυτές, εγκεκριμένοι περιβαλλοντικοί όροι, κλπ.); |  |  |  |  |
| **11.** | Ο προσδιορισμός των τεχνικών προδιαγραφών της διακήρυξης γίνεται σύμφωνα με τα οριζόμενα στο άρθρο 54 Ν.4412/2016 και τις γενικές αρχές του ενωσιακού δικαίου; |  |  |  |  |
| **12.** | Αναφέρεται η πηγή χρηματοδότησης της υπό ανάθεσης σύμβασης και η απόφαση έγκρισης της δέσμευσης της πίστωσης; |  |  |  |  |
| **13.** | Το θεσμικό πλαίσιο που περιγράφει η Αναθέτουσα Αρχή στην διακήρυξη αντιστοιχεί στη διαδικασία ανάθεσης που προκηρύσσεται; |  |  |  |  |
| **14.** | Διασφαλίζεται η μη βαθμολόγηση των κριτηρίων ποιοτικής επιλογής των διαγωνιζομένων; |  |  |  |  |
| **15.** | Αναφέρονται τα αποδεικτικά μέσα και έγγραφα για την πλήρωση των κριτηρίων ποιοτικής επιλογής των διαγωνιζομένων που προβλέπονται στο ισχύον δίκαιο και κατά τρόπο σύμφωνο με αυτό; |  |  |  |  |
| **16.** | Η διακήρυξη περιλαμβάνει τα στοιχεία που απαιτούνται ώστε οι συμμετέχοντες να γνωρίζουν με σαφήνεια πώς να συντάξουν την προσφορά τους, πώς, πού, και πότε να την υποβάλλουν και για ποιους λόγους κινδυνεύει να απορριφθεί; |  |  |  |  |
| **17.** | Έχει συγκροτηθεί και τηρηθεί φάκελος δημόσιας σύμβασης; |  |  |  |  |

**2.2.2 Διαδικασία Ανάθεσης**

| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση - Παρατηρήσεις** |
| --- | --- | --- | --- | --- | --- |
| **1.** | Οι διευκρινίσεις που δόθηκαν επί των τευχών διακήρυξης διασφαλίζεται ότι δεν τροποποιούν ουσιωδώς τους όρους της διακήρυξης αλλά απλά αποτελούν διευκρινήσεις ασαφών όρων; |  |  |  |  |
| **2.** | Η συγκρότηση των αναγκαίων συλλογικών οργάνων έγινε κατ΄ εφαρμογή των οικείων διατάξεων όσον αφορά τη σύνθεση και την εν γένει λειτουργία τους; |  |  |  |  |
| **3.** | Βεβαιώνεται η συμπλήρωση και ενημέρωση του φακέλου δημόσιας σύμβασης που τηρείται από την αναθέτουσα αρχή με τα στοιχεία που αφορούν στην ανάθεση της σύμβασης; |  |  |  |  |
| **4.** | Περιλαμβάνονται στο φάκελο της σύμβασης α) τα πρακτικά Επιτροπών Αξιολόγησης των προσφορών των οικονομικών φορέων β) οι εγκριτικές αυτών αποφάσεις των αποφαινόμενων οργάνων της αναθέτουσας αρχής; |  |  |  |  |
| **5.** | Τηρήθηκαν οι προθεσμίες άσκησης προδικαστικής προσφυγής κατά πράξεων που εκδίδονται πριν τη σύναψη της σύμβασης; |  |  |  |  |
| **6.** | Βεβαιώνεται η έκδοση της απόφασης κατακύρωσης και η εν γένει τήρηση των οριζομένων στο άρθρο 105 του ν.4412/16; |  |  |  |  |

|  |  |
| --- | --- |
| **Παρατηρήσεις** | |
| α. |  |
| β. |  |

**2.3 Έλεγχος Σχεδίου Σύμβασης**

| Α/Α | Ερώτηση | ΝΑΙ | ΟΧΙ | Δεν αφορά | Τεκμηρίωση - Παρατηρήσεις |
| --- | --- | --- | --- | --- | --- |
| 1. | Στην περίπτωση που η σύμβαση υπάγεται στον προσυμβατικό έλεγχο του Ελεγκτικού Συνεδρίου, έχει ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο; |  |  |  |  |
| 2. | Τηρήθηκε η διαδικασία προέγκρισης σύμβασης από την ΕΥΣΤΑ σε περίπτωση που προβλέπεται από την ΥΑ Συστήματος Διαχείρισης και Ελέγχου των Δράσεων και των Έργων του ΤΑΑ; |  |  |  |  |
| 3. | Το φυσικό αντικείμενο και οι λοιποί όροι υλοποίησης της σύμβασης ταυτίζεται με το φυσικό αντικείμενο και τους λοιπούς όρους υλοποίησης αντίστοιχα που αναφέρονται στη διακήρυξη ή στα λοιπά έγγραφα της σύμβασης; |  |  |  |  |
| 4. | H συμβατική διάρκεια και ο χρονικός προγραμματισμός της υλοποίησης συμφωνεί με τα σχετικά οριζόμενα στη διακήρυξη και την απόφαση ένταξης; |  |  |  |  |
| 5. | Το συμβατικό τίμημα ταυτίζεται με το ποσό που αναφέρεται στην απόφαση κατακύρωσης; |  |  |  |  |
| 6. | Τηρήθηκαν οι διατυπώσεις δημοσιότητας μετά τη σύναψη της Σύμβασης; Ειδικότερα:  Έχει συνταχθεί σχέδιο του τυποποιημένου κατά περίπτωση εντύπου 3 κατά τον Κανονισμό (ΕΚ) 2015/1986 «Γνωστοποίηση συναφθείσας σύμβασης» για τα αποτελέσματα της υπό σύναψη σύμβασης, επαρκώς και σύμφωνα με τις αντίστοιχες απαιτήσεις και έχει δημοσιευθεί καταλλήλως; |  |  |  |  |

|  |  |
| --- | --- |
| **Παρατηρήσεις** | |
| α. |  |
| β. |  |

**2.4 Έλεγχος[[3]](#footnote-3) υλοποίησης φυσικού και οικονομικού[[4]](#footnote-4) αντικειμένου του Έργου**

| **Α/Α** | **Περιγραφή** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| --- | --- | --- | --- | --- | --- |
| **1.** | Βεβαιώνεται ότι, εάν υφίσταται τροποποίηση νομικής δέσμευσης, έχουν τηρηθεί τα οριζόμενα στην ΥΑ ΣΔΕ και στο Εγχειρίδιο Διαδικασιών σχετικά με την προέγκριση από την ΕΥΣΤΑ; |  |  |  |  |
| **1A** | Βεβαιώνεται ότι, εάν υφίσταται τροποποίηση νομικής δέσμευσης, αυτή έγινε σύμφωνα με τα προβλεπόμενα στο οικείο θεσμικό πλαίσιο; |  |  |  |  |
| **2.** | Βεβαιώνεται η έκδοση των τυχόν απαιτούμενων αδειοδοτήσεων και μελετών (χωροθέτησης, ΜΠΕ ή απαλλαγή απ’ αυτές, εγκεκριμένοι περιβαλλοντικοί όροι, κλπ.); |  |  |  |  |
| **3.** | Βεβαιώνεται ότι ο Φορέας Υλοποίησης παρακολουθεί την εκτέλεση του έργου σύμφωνα με το συμβατικό χρονοδιάγραμμα υλοποίησης/κατασκευής αυτού και σε περιπτώσεις αποκλίσεων έχει προσδιορίσει διορθωτικά μέτρα και περίοδο συμμόρφωσης; |  |  |  |  |
| **4.** | Τηρήθηκε η διαδικασία πιστοποίησης/ παραλαβής του φυσικού αντικειμένου  σύμφωνα με τις διατάξεις του ισχύοντος νομικού πλαισίου; |  |  |  |  |
| **4Α** | Βεβαιώνεται ότι η υλοποίηση του φυσικού αντικειμένου του έργου είναι σε συμφωνία με την απόφαση ένταξης και τα συμβατικά κείμενα; |  |  |  |  |
| **5.** | Βεβαιώνεται η τήρηση κανόνων δημοσιότητας σύμφωνα με τις απαιτήσεις του Κανονισμού (ΕΕ) αριθ. 2021/241, της Στρατηγικής Επικοινωνίας & Δημοσιότητας και του Οδηγού Επικοινωνίας του Εθνικού Σχεδίου Ανάκαμψης και Ανθεκτικότητας Ελλάδα 2.0 (έμβλημα της ΕΕ, δήλωση ότι το έργο  χρηματοδοτείται από το ΤΑΑ κ.λπ.); |  |  |  |  |
| **6.** | Έχουν υποβληθεί τα Δελτία Παρακολούθησης Υλοποίησης Σύμβασης και η σχετική τεκμηρίωση στο ΟΠΣ ΤΑ, σύμφωνα με τα προβλεπόμενα στο Εγχειρίδιο Διαδικασιών, στα οποία καταγράφονται τα στοιχεία του εκτελεσθέντος φυσικού και οικονομικού αντικειμένου του έργου καθώς και στοιχεία που τεκμηριώνουν την πορεία εξέλιξης του έργου, τυχόν καθυστερήσεις/ εμπλοκές και διορθωτικά μέτρα (εφόσον απαιτούνται); |  |  |  |  |
| **7.** | Βεβαιώνεται ότι οι πραγματοποιηθείσες δαπάνες του έργου που χρηματοδοτούνται από το ΤΑΑ: |  |  |  |  |
| **7.1** | - αφορούν αποκλειστικά το ενταγμένο έργο στο ΤΑΑ και την αντίστοιχη σύμβαση; |  |  |  |  |
| **7.2** | - υποστηρίζονται από εξοφλημένο τιμολόγιο ή από λογιστικό έγγραφο ισοδύναμης αποδεικτικής αξίας τα οποία είναι πλήρη και ορθά όσον αφορά το περιεχόμενό τους; |  |  |  |  |
| **7.3** | - έχουν πραγματοποιηθεί εντός της επιλέξιμης περιόδου και του χρονοδιαγράμματος της σύμβασης; |  |  |  |  |
| **7.4** | - είναι επιλέξιμες για χρηματοδότηση από το ΤΑΑ; |  |  |  |  |
| **7.5** | - αντιστοιχούν σε υλοποιηθέν φυσικό αντικείμενο; |  |  |  |  |
| **8.** | Υπάρχει χωριστή λογιστική μερίδα για το έργο ή έχουν δημιουργηθεί άλλοι μέθοδοι όπως καθορισμένα κέντρα κόστους που επιτρέπουν την ταυτοποίηση των δαπανών που κατανέμονται στο έργο; |  |  |  |  |
| **9.** | Βεβαιώνεται ότι τα στοιχεία του οικονομικού αντικειμένου, όπως αυτό έχει αποτυπωθεί στο ΟΠΣ ΤΑ συμφωνούν με τα τηρούμενα στοιχεία στη λογιστική μερίδα του έργου; |  |  |  |  |

|  |  |
| --- | --- |
| **Παρατηρήσεις** | |
| α. |  |
| β. |  |

**2.5 Έλεγχος ολοκλήρωσης του Έργου**

| **Α/Α** | **Περιγραφή** | **ΝΑΙ** | **ΟΧΙ** | **Δεν αφορά** | **Τεκμηρίωση - Παρατηρήσεις** |
| --- | --- | --- | --- | --- | --- |
| **1.** | Έχει ολοκληρωθεί το σύνολο του φυσικού-οικονομικού αντικειμένου του Έργου; |  |  |  |  |
| **2.** | Βεβαιώνεται ότι o Φορέας Υλοποίησης έχει υποβάλει στο ΟΠΣ ΤΑ όλη τη σχετική με την ολοκλήρωση του Έργου τεκμηρίωση σύμφωνα με τη Διαδικασία Δ18 του Εγχειρίδιο Διαδικασιών; |  |  |  |  |
| **3.** | Βεβαιώνεται η συμφωνία των καταχωρήσεων των δαπανών στα λογιστικά βιβλία ή σε λογιστικές καταστάσεις του Φορέα Υλοποίησης σε σχέση με τα αντίστοιχα που καταχωρήθηκαν στο ΟΠΣ ΤΑ; |  |  |  |  |
| **4.** | Υλοποιήθηκαν μέτρα δημοσιότητας σύμφωνα με τις σχετικές υποχρεώσεις που προκύπτουν από τους κανονισμούς της ΕΕ και την Στρατηγική Δημοσιότητας της ΕΥΣΤΑ; |  |  |  |  |
| **5.** | Βεβαιώνεται το λειτουργικό αποτέλεσμα / αξιοποίηση του Έργου (εάν απαιτείται); |  |  |  |  |
| **6.** | Βεβαιώνεται ότι η πράξη έχει εκτελεστεί σύμφωνα με τις τεχνικές προδιαγραφές που  περιγράφονται στο ΤΔΕ; |  |  |  |  |
| **7.** | Σε περίπτωση δημόσιας σύμβασης έργου, |  |  |  |  |
| **7.1** | έχει εφαρμοσθεί η διαδικασία που προβλέπεται αναφορικά με τη βεβαίωση περάτωσης εργασιών (βλ. αρ 168 ν.4412/16); |  |  |  |  |
| **7.2** | έχει υποβάλει ο Ανάδοχος την «τελική επιμέτρηση» σύμφωνα με τα οριζόμενα στην κείμενη νομοθεσία εντός διμήνου από την έκδοση της βεβαίωσης περάτωσης (βλ. αρ 151 ν.4412/16); |  |  |  |  |
| **7.3** | έχει εφαρμοσθεί και διενεργηθεί η διαδικασία που προβλέπεται για τη διοικητική παραλαβή για χρήση του έργου (βλ. αρ 169 ν.4412/16); |  |  |  |  |
| **7.4** | έχουν εφαρμοσθεί οι διαδικασίες που προβλέπονται για την προσωρινή παραλαβή του έργου (βλ. αρ 170 ν.4412/16); |  |  |  |  |
| **7.5** | έχει παρέλθει ο χρόνος της υποχρεωτικής από τον ανάδοχο συντήρησης (βλ. αρ 171 ν.4412/16); |  |  |  |  |
| **7.6** | έχει υποβληθεί και πληρωθεί ο τελικός λογαριασμός και έχει γίνει η εκκαθάριση του εργολαβικού ανταλλάγματος (βλ. αρ 152 ν.4412/16); |  |  |  |  |
| **7.7** | έχει συγκροτηθεί η αρμόδια επιτροπή οριστικής παραλαβής και έχει γίνει η οριστική παραλαβή (βλ. αρ 172 ν.4412/16); |  |  |  |  |
| **8.** | Σε περίπτωση υλοποίησης της εργολαβίας για λογαριασμό άλλου φορέα μέσω προγραμματικής σύμβασης, έχει γίνει η παράδοση του έργου σε πλήρη λειτουργία στον Κύριο του Έργου, με πλήρη τεχνική και οικονομική τεκμηρίωση; |  |  |  |  |
| **9.** | Σε περίπτωση δημόσιας σύμβασης προμήθειας/ υπηρεσίας έχει συγκροτηθεί η αρμόδια επιτροπή παραλαβής και έχει γίνει η οριστική παραλαβή του Έργου (βλ. αρ 208 ν.4412/16); |  |  |  |  |
| **10.** | Σε περίπτωση δημόσιας σύμβασης προμήθειας/ υπηρεσίας έχουν κατατεθεί οι εγγυήσεις καλής λειτουργίας και τυχόν άλλες πρόσθετες εγγυήσεις, όπως έχουν προδιαγραφεί στην προκήρυξη/σύμβαση (βλ. αρ 302 ν.4412/16); |  |  |  |  |

|  |  |
| --- | --- |
| **Παρατηρήσεις** | |
| α. |  |
| β. |  |

**2.6. Έλεγχος επίτευξης ελεγχόμενου Οροσήμου/Στόχου**

|  |  |  |  |  |  |
| --- | --- | --- | --- | --- | --- |
| **Α/Α** | **Περιγραφή** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| **1.** | Βεβαιώνεται η επίτευξη των του ελεγχόμενου Οροσήμου/Στόχου; |  |  |  |  |

**3. Έλεγχος μη ύπαρξης ενδείξεων απάτης**

| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| --- | --- | --- | --- | --- | --- |
| **1.** | Επιβεβαιώνεται η πρόβλεψη αναλογικών μέτρων από τον ελεγχόμενο φορέα προκειμένου να αποφευχθεί ο κίνδυνος εντοπισμού παρατυπίας[[5]](#footnote-5) που περιέχει ένδειξη απάτης; |  |  |  |  |
| **2.** | Επιβεβαιώνεται από τον μακροσκοπικό έλεγχο των δικαιολογητικών εγγράφων ή/και παραστατικών δαπανών που τυχόν διενεργήθηκε υπό την ενότητα 2.4, ότι δεν προκύπτουν ασυνέπειες που ενδεχομένως εγείρουν θέμα "υπόνοιας απάτης" που σχετίζεται με το αν τα δικαιολογητικά του ελεγχόμενου είναι αληθή και ανταποκρίνονται στις πραγματικές δαπάνες, καθώς και με την τήρηση των προδιαγραφών της σύμβασης; |  |  |  |  |
| **3.** | Βεβαιώνεται ο μη εντοπισμός παρατυπίας που περιέχει ένδειξη απάτης; |  |  |  |  |
| *Εάν ΟΧΙ, παρέχεται επαρκής τεκμηρίωση και ενημερώνεται αρμοδίως η ΕΥΣΤΑ προκειμένου να ενεργοποιηθεί η Διαδικασία Εξέτασης Ενδείξεων Απάτης του Εγχειριδίου Διαδικασιών της ΕΥΣΤΑ.* | | | | | |
| *[πεδίο ελεύθερης ανάπτυξης και τεκμηρίωσης]* | | | | | |

**4. Έλεγχος μη διπλής χρηματοδότησης**

| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| --- | --- | --- | --- | --- | --- |
| **1.** | Διασφαλίζεται η μη διπλή χρηματοδότηση της ίδιας δαπάνης από άλλο Ταμείο ή και Πρόγραμμα της Ένωσης; |  |  |  |  |
| **2.** | Βεβαιώνεται ο μη εντοπισμός περίπτωσης διπλής χρηματοδότησης από άλλο Ταμείο της Ένωσης; |  |  |  |  |
| *Εάν ΟΧΙ, παρέχεται επαρκής τεκμηρίωση και ενημερώνεται αρμοδίως η ΕΥΣΤΑ προκειμένου να ενεργοποιηθεί η Διαδικασία Εξέτασης Ενδείξεων Απάτης του Εγχειριδίου Διαδικασιών της ΕΥΣΤΑ.* | | | | | |
| *[πεδίο ελεύθερης ανάπτυξης και τεκμηρίωσης]* | | | | | |

**5. Έλεγχος μη σύγκρουσης συμφερόντων**

| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| --- | --- | --- | --- | --- | --- |
| **1.** | Διασφαλίζεται[[6]](#footnote-6) ότι ο Φορέας Υλοποίησης / η αναθέτουσα αρχή λαμβάνουν αναλογικά μέτρα για την αποτελεσματική πρόληψη, τον εντοπισμό και την επανόρθωση περιπτώσεων συγκρούσεων συμφερόντων που ενδέχεται να προκύψουν κατά τη διεξαγωγή διαδικασιών σύναψης σύμβασης, συμπεριλαμβανομένου του σχεδιασμού και της προετοιμασίας της διαδικασίας, καθώς και της κατάρτισης των εγγράφων της σύμβασης, ούτως ώστε να αποφεύγονται τυχόν στρεβλώσεις του ανταγωνισμού και να διασφαλίζεται η ίση μεταχείριση όλων των οικονομικών φορέων, κατά τα οριζόμενα και στα άρθρα 24 και 262 του ν.4412/2016; |  |  |  |  |
| **1Α** | Βεβαιώνεται η λήψη αναλογικών μέτρων για την πρόληψη, εντοπισμό και επανόρθωση περιπτώσεων συγκρούσεων συμφερόντων και κατά την υλοποίηση και παραλαβή των παραδοτέων της σύμβασης; |  |  |  |  |
| **2** | Σε περίπτωση που εντοπίστηκε περίπτωση συνδρομής κατάστασης σύγκρουσης συμφερόντων, εφαρμόστηκαν οι προβλεπόμενες στο νόμο διαδικασίες αντιμετώπισής της; |  |  |  |  |
| **3.** | Το προσωπικό του Φορέα Υλοποίησης που απασχολείται σε δραστηριότητες που αφορούν στην διαδικασία ανάθεσης, στην υλοποίηση έργων, στην παρακολούθηση και στις πληρωμές, καθώς και εξωτερικά στελέχη που ενδεχομένως αξιοποιεί για αυτές τις δραστηριότητες, έχουν υποβάλει δήλωση μη σύγκρουσης συμφερόντων; |  |  |  |  |
| **4.** | Βεβαιώνεται ο μη εντοπισμός πιθανής περίπτωσης σύγκρουσης συμφερόντων; |  |  |  |  |
| *Εάν ΟΧΙ, παρέχεται επαρκής τεκμηρίωση και ενημερώνεται αρμοδίως η ΕΥΣΤΑ προκειμένου να ενεργοποιηθεί η Διαδικασία Εξέτασης Ενδείξεων Απάτης του Εγχειριδίου Διαδικασιών της ΕΥΣΤΑ.* | | | | | |
|  | | | | | |
| *[πεδίο ελεύθερης ανάπτυξης και τεκμηρίωσης]* | | | | | |

**6. Έλεγχος συμμόρφωσης της Δράσης /Έργου με την αρχή της «Μη πρόκλησης σημαντικής βλάβης».**

| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| --- | --- | --- | --- | --- | --- |
| **1.** | Συμμορφώνεται η Δράση/Έργο με την αρχή της «Μη πρόκλησης σημαντικής βλάβης» κατά την έννοια του άρθρου 17 του κανονισμού (ΕΕ) 2020/852 του Ευρωπαϊκού Κοινοβουλίου και του Συμβουλίου (η αρχή της «μη πρόκλησης σημαντικής βλάβης»); |  |  |  |  |

**7. Έλεγχος συμμόρφωσης της Δράσης /Έργου με τους κλιματικούς/ψηφιακούς στόχους**

|  |  |  |  |  |  |
| --- | --- | --- | --- | --- | --- |
| **Α/Α** | **Ερώτηση** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| **1.** | Συμμορφώνεται η Δράση/Έργο με τους κλιματικούς /ψηφιακούς στόχους σύμφωνα με το ΕΣΑΑ; |  |  |  |  |

**8. Έλεγχος συμμόρφωσης προς προηγούμενες συστάσεις**

|  |  |  |  |  |  |
| --- | --- | --- | --- | --- | --- |
| **Α/Α** | **Περιγραφή** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| **1.** | Είχαν διατυπωθεί συστάσεις συμμόρφωσης στο πλαίσιο προηγούμενου ελέγχου στο ίδιο έργο; |  |  |  |  |
| **2.** | Εάν ναι, βεβαιώνεται η συμμόρφωση του Φορέα Υλοποίησης σε αυτές; |  |  |  |  |

**9. Έλεγχος μη ανάσχεσης της επίτευξης προηγούμενου Οροσήμου/Στόχου**

|  |  |  |  |  |  |
| --- | --- | --- | --- | --- | --- |
| **Α/Α** | **Περιγραφή** | **ΝΑΙ** | **ΟΧΙ** | **Δεν αφορά** | **Τεκμηρίωση-Παρατηρήσεις** |
| **1.** | Υπάρχουν ορόσημα/στόχοι των οποίων η επίτευξη έχει βεβαιωθεί σε προηγούμενη περίοδο; Εάν ναι, αναφέρεται αυτά: |  |  |  |  |
| Περιγραφή: | | | | | |
| *[πεδίο αναφοράς προηγούμενου οροσήμου/στόχου]* | | | | | |
| **2.** | Εάν ναι, βεβαιώνεται η μη ανάσχεση της επίτευξης αυτών; |  |  |  |  |

**Ενδεικτικές Οδηγίες Ελέγχου, ανά ενότητα και σημείο ελέγχου**

**2.1 Έλεγχος Πληρότητας Στοιχείων Έργου**

Επαληθεύεται το μοναδικό σημείο ελέγχου.

**2.2 Έλεγχος Διαγωνιστικής Διαδικασίας**

**2.2.1 Έλεγχος Διακήρυξης**

|  |  |
| --- | --- |
| **Σημείο Ελέγχου 1:** | **Έλαβε χώρα προκαταρκτική διαβούλευση της αγοράς, σύμφωνα με τις απαιτήσεις του ισχύοντος νομικού πλαισίου;** |

Στο σημείο αυτό ελέγχεται εάν, πριν την έναρξη της διαγωνιστικής διαδικασίας, έλαβε χώρα προκαταρκτική διαβούλευση με την αγορά, με σκοπό την αξιολόγηση της δυναμικότητας της αγοράς, τον καθορισμό των αναγκών και την προετοιμασία της διαδικασίας σύναψης σύμβασης, τον προσδιορισμό των τεχνικών προδιαγραφών και την ενημέρωση των οικονομικών φορέων για τον προγραμματισμό της διεξαγωγής της διαδικασίας ανάθεσης.

Η διενέργεια προκαταρκτικών διαβουλεύσεων κατά τα οριζόμενα στο άρθρο 46 του ν. 4412/2016 δεν είναι, κατ’ αρχήν, υποχρεωτική, ωστόσο μπορεί σε ορισμένες περιπτώσεις να κρίνεται ως ενδεδειγμένη.

Οι προκαταρκτικές διαβουλεύσεις διενεργούνται βάσει ειδικής πρόσκλησης για ανοιχτή, μη δεσμευτική συμμετοχή των ενδιαφερόμενων οικονομικών φορέων, που αναρτάται τουλάχιστον στο ΕΣΗΔΗΣ και στην ιστοσελίδα της αναθέτουσας αρχής. Η πρόσκληση αναφέρει τουλάχιστον τα στοιχεία της αναθέτουσας αρχής, το αντικείμενο της σύμβασης και την τεχνική περιγραφή του καθώς και τον τρόπο και την προθεσμία υποβολής παρατηρήσεων. Η διαβούλευση διαρκεί τουλάχιστον 15 ημέρες από τη δημοσίευση της πρόσκλησης. Κατά τις διαβουλεύσεις τηρείται αρχείο της επικοινωνίας που λαμβάνει χώρα μεταξύ της Αναθέτουσας Αρχής και των ενδιαφερόμενων οικονομικών φορέων, το οποίο συμπεριλαμβάνεται στο φάκελο δημόσιας σύμβασης.

Ελέγχεται η ύπαρξη τυχόν ειδικής πρόσκλησης και η ανάρτησή της στο ΕΣΗΔΗΣ και στην ιστοσελίδα της Αναθέτουσας Αρχής.

Ρυθμιστικό Πλαίσιο:

Βλ. Βιβλίο Ι άρθρα 46 και 47 ν.4412/2016 και Βιβλίο ΙΙ άρθρο 278 και 279 ν. 4412/2016.

|  |  |
| --- | --- |
| **Σημείο Ελέγχου 2:** | **Τηρήθηκε η διαδικασία προέγκρισης διακήρυξης από την ΕΥΣΤΑ σε περίπτωση που προβλέπεται από την ΥΑ Συστήματος Διαχείρισης και Ελέγχου των Δράσεων και των Έργων του ΤΑΑ;** |

Στο σημείο αυτό ελέγχεται εάν τηρήθηκε η προβλεπόμενη στο άρθρο 5 παρ. 2 της ΥΑ ΣΔΕ ΤΑΑ διαδικασία ελέγχου νομιμότητας /προέγκρισης της διακήρυξης, μέσω του ΟΠΣ ΤΑ, για την ανάθεση συμβάσεων εκτιμώμενης αξίας άνω των ορίων του άρθρου 5 και 235 του ν 4412/2016 ως ισχύει.

Στοιχεία ελέγχου: η σύμφωνη γνώμη της ΕΥΣΤΑ.

Ρυθμιστικό Πλαίσιο:

Άρθρο 5 παρ 2 της ΥΑ ΣΔΕ, Διαδικασία Δ3

Για **κατώτατα χρηματικά όρια** βλ. ΕΑΑΔΗΣΥ: <https://www.eaadhsy.gr/index.php/category-articles-nomothesia/16-c-enosiako-dikaio/c-kanonismoi-ee/585-katotata-oria-ton-arthron-5-vivlio-i-kai-235-vivlio-ii-tou-n-4412-2016>

|  |  |
| --- | --- |
| **Σημείο Ελέγχου 3** | **Βεβαιώνεται ότι το προς ανάθεση φυσικό αντικείμενο είναι ίδιο με το αντίστοιχο που αναφέρεται στην απόφαση ένταξης στο ΤΑΑ και σε κάθε περίπτωση στην Εκτελεστική Απόφαση του Συμβουλίου** |

Εξετάζεται εάν το φυσικό αντικείμενο, όπως αυτό περιγράφεται στα έγγραφα της σύμβασης, ταυτίζεται με το φυσικό αντικείμενο που αναφέρεται στην απόφαση ένταξης και τα συνοδά αυτής έγγραφα.

Στοιχεία ελέγχου: διακήρυξη, λοιπά έγγραφα της σύμβασης και απόφαση ένταξης .

|  |  |
| --- | --- |
| **Σημείο Ελέγχου 3Α** | **Βεβαιώνεται ότι το χρονοδιάγραμμα υλοποίησης του προκηρρυσσόμενου έργου είναι εντός των χρονικών ορίων που προβλέπονται στην Απόφαση Ένταξης και σε κάθε περίπτωση ότι επιτρέπει την επίτευξη όλων των σχετικών Οροσήμων/Στόχων της Δράσης εντός του χρονικού ορίζοντα εκπλήρωσης αυτών που προσδιορίζεται στην Εκτελεστική Απόφαση του Συμβουλίου;** |

Εξετάζεται εάν στο σχέδιο διακήρυξης, το χρονοδιάγραμμα υλοποίησης του έργου, είναι εντός των χρονικών ορίων της Απόφασης Ένταξης και ότι σε κάθε περίπτωση επιτρέπει την επίτευξη όλων των Οροσήμων/Στόχων της Δράσης στα οποία συνεισφέρει το συγκεκριμένο έργο, εντός του χρονικού πλαισίου που προβλέπεται στην Εκτελεστική Απόφαση του Συμβουλίου για κάθε ένα από αυτά και όχι αργότερα από το χρονικό ορίζοντα υλοποίησης του ΤΑΑ, ήτοι την 31/7/2026.

Στοιχεία ελέγχου: διακήρυξη, λοιπά έγγραφα της σύμβασης και απόφαση ένταξης, εκτελεστική απόφαση του Συμβουλίου .

|  |  |
| --- | --- |
| **Σημείο Ελέγχου 3Β:** | **Σε περίπτωση που περιλαμβάνεται πρόσθετο μη επιλέξιμο φυσικό αντικείμενο αυτό είναι διακριτό;** |

.

Στην περίπτωση που στην προκήρυξη περιλαμβάνεται και πρόσθετο φυσικό αντικείμενο από αυτό που χρηματοδοτείται από το ΤΑΑ, εξετάζεται ότι αυτό είναι διακριτό και έχει εξασφαλιστεί η πηγή χρηματοδότησής του.

Στοιχεία ελέγχου: διακήρυξη, λοιπά έγγραφα της σύμβασης και απόφαση ένταξης .

|  |  |
| --- | --- |
| **Σημείο Ελέγχου 4:** | **Τηρήθηκαν οι απαιτήσεις δημοσιότητας, σε ενωσιακό και εθνικό επίπεδο, σύμφωνα με το ισχύον νομικό πλαίσιο;** |

Στο σημείο αυτό ελέγχεται εάν τηρήθηκαν οι ελάχιστες απαιτήσεις δημοσιότητας σε ενωσιακό και εθνικό επίπεδο, σύμφωνα με το ισχύον νομικό πλαίσιο (ν.4412/2016, ως ισχύει).

Συνοπτικά, οι απαιτήσεις δημοσιότητας είναι οι ακόλουθες :

i) [Ενωσιακό επίπεδο] Για συμβάσεις εκτιμώμενης αξίας **άνω των χρηματικών ορίων του άρθρο 5 του ν. 4412/2016** απαιτείται η δημοσίευση **προκήρυξης** του διαγωνισμού:

* στην ηλεκτρονική έκδοση της Επίσημης Εφημερίδας της Ευρωπαϊκής Ένωσης («ΕΕΕΕ»), τη δικτυακή πύλη [Tenders Electronic Daily](https://ted.europa.eu/TED/main/HomePage.do?lang=el) (TED),

ii) [Εθνικό επίπεδο] Για συμβάσεις εκτιμώμενης αξίας **τόσο άνω όσο και κάτω** των χρηματικών ορίων του άρθρου 5 του ν. 4412/2016 απαιτείται δημοσίευση της **προκήρυξης** του διαγωνισμού:

* Στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ)
* Στη ΔΙΑΥΓΕΙΑ, κατά περίπτωση, και
* Μεταβατικά, έως και την 31-12-2023, στον περιφερειακό και τοπικό τύπο, κατά περίπτωση

iii) Το **πλήρες κείμενο της διακήρυξης** του διαγωνισμού (έγγραφα της σύμβασης) δημοσιεύεται επίσης :

* Στο ΚΗΜΔΗΣ
* Στην διαδικτυακή πύλη του ΟΠΣ Ε.Σ.Η.ΔΗ.Σ.: <http://www.promitheus.gov.gr>, (για συμβάσεις εκτιμώμενης αξίας ανώτερης των 30.000 ευρώ),
* Στην ιστοσελίδα της αναθέτουσας αρχές (κατά περίπτωση)

**ΕΙΔΙΚΟΤΕΡΑ:**

**Α) Υποχρεώσεις δημοσίευσης σε επίπεδο ΕΕ:**

- Η δημοσίευση των προκηρύξεων δημοσίων συμβάσεων στη δικτυακή πύλη TED γίνεται με τη χρήση τυποποιημένων εντύπων και περιλαμβάνει τις πληροφορίες που περιέχονται στο Παράρτημα V του Προσαρτήματος Α΄ (Βιβλίο Ι) και στα Παραρτήματα VI Μέρος A΄, VI Μέρος B΄, X, XI και XII του Προσαρτήματος Β΄ (Βιβλίο ΙΙ).

- Η ημερομηνία αποστολής της προκήρυξης στο TED νοείται ως χρόνος έναρξης της διαδικασίας σύναψης της σύμβασης (αρ. 61 ν. 4412/2016

- Οι ελάχιστες προθεσμίες για την παραλαβή προσφορών εκκινούν από την αποστολή της προκήρυξης της σύμβασης στην ΕΕΕΕ καιποικίλουν ανάλογα με την επιλεγείσα διαδικασία. (Βλ. ειδικότερα ερώτηση 8)

- Σε περίπτωση παράτασης των προθεσμιών για την παραλαβή των προσφορών καθώς και σε κάθε σημαντική τροποποίηση στοιχείων των προκηρύξεων που έχουν δημοσιευθεί στο TED απαιτείται ανάρτηση του τυποποιημένου εντύπου «Διορθωτικό».

- Οι προκηρύξεις που υπόκεινται σε δημοσιότητα σε επίπεδο ΕΕ, καθώς και οι πληροφορίες που περιέχονται σε αυτές δεν δημοσιεύονται σε εθνικό επίπεδο πριν από την ημερομηνία δημοσίευσης στην ΕΕΕΕ. Ωστόσο, η δημοσίευση μπορεί να πραγματοποιείται σε κάθε περίπτωση σε εθνικό επίπεδο, όταν οι αναθέτουσες αρχές δεν έχουν ενημερωθεί σχετικά με τη δημοσίευση εντός 48 ωρών από τη βεβαίωση παραλαβής της προκήρυξης/ γνωστοποίησης από την ΕΕ.

**Στοιχείο ελέγχου**: Ανάρτηση στο ΚΗΜΔΗΣ / ΑΔΑΜ

.

Οι ελάχιστες προθεσμίες για την παραλαβή των προσφορών σε συμβάσεις **κάτω** των ορίων εκκινούν από την ημερομηνία δημοσίευσης στο ΚΗΜΔΗΣ και ποικίλουν ανάλογα με την επιλεγείσα διαδικασία (**Βλ. ειδικότερα ερώτηση 8**)

Στοιχεία ελέγχου: το αναρτημένο στο ΤΕD τυποποιημένο έντυπο προκήρυξης σύμβασης/.

**Β) Υποχρεώσεις δημοσίευσης σε εθνικό επίπεδο:**

**1. ΚΗΜΔΗΣ**

Οι προκηρύξεις και διακηρύξεις για την ανάθεση συμβάσεων εκτιμώμενης αξίας ανώτερης των 2.500 ευρώ, και ανεξαρτήτως διαδικασίας ανάθεσης, δημοσιεύονται στο ΚΗΜΔΗΣ. Για το περιεχόμενο της καταχώρισης στο ΚΗΜΔΗΣ βλ. άρθρο 38 παρ. 4 ν. 4412/2016. Οι προκηρύξεις και οι διακηρύξεις δημοσίων συμβάσεων πρέπει να φέρουν Αριθμό Διαδικτυακής Ανάρτησης Μητρώου (ΑΔΑΜ) στο ΚΗΜΔΗΣ. Η καταχώρηση στο ΚΗΜΔΗΣ και η αναφορά του ΑΔΑΜ αποτελούν στοιχεία κανονικότητας της δαπάνης.

Για συμβάσεις κάτω των ορίων, ως χρόνος έναρξης των διαδικασιών σύναψης σύμβασης νοείται η ημερομηνία δημοσίευσης της διακήρυξης στο ΚΗΜΔΗΣ, ανά περίπτωση.

Οι ελάχιστες προθεσμίες για την παραλαβή των προσφορών σε συμβάσεις **κάτω** των ορίων εκκινούν από την ημερομηνία δημοσίευσης στο ΚΗΜΔΗΣ και ποικίλουν ανάλογα με την επιλεγείσα διαδικασία (**Βλ. ειδικότερα ερώτηση 8**)

**Στοιχείο ελέγχου**: Ανάρτηση στο ΚΗΜΔΗΣ / ΑΔΑΜ

**2. ΠΡΟΓΡΑΜΜΑ ΔΙΑΥΓΕΙΑ**

Στο πρόγραμμα ΔΙΑΥΓΕΙΑ, το οποίο αντλεί στοιχεία αυτόματα από το ΚΗΜΔΗΣ (αρ. 38 παρ. 4), αναρτώνται μεταξύ άλλων περιλήψεις διακηρύξεων, αποφάσεις και πράξεις κατακύρωσης και ανάθεσης δημόσιων συμβάσεων του Δημοσίου, των Ν.Π.Δ.Δ., φορέων του ευρύτερου δημόσιου τομέα και φορέων των οργανισμών τοπικής αυτοδιοίκησης πρώτου και δευτέρου βαθμού (Αρθ. 76 παρ. 3 περ. ιστ) ν. 4727/2020). Η σχετική ανάρτηση αποκτά Αριθμό Διαδικτυακής Ανάρτησης (ΑΔΑ).

Στοιχείο ελέγχου: Ανάρτηση στη ΔΙΑΥΓΕΙΑ / ΑΔΑ

**3. ΠΕΡΙΦΕΡΕΙΑΚΟΣ και ΤΟΠΙΚΟΣ ΤΥΠΟΣ, κατά περίπτωση (ν. 3548/2007)**

Μέχρι τις 31.12.2023 υπάρχει η υποχρέωση δημοσίευσης της προκήρυξης της σύμβασης στον τοπικό και στον περιφερειακό τύπο σε περίπτωση που ο διαγωνισμός προκηρύσσεται από περιφερειακή υπηρεσίας (ΝΣΚ3/2018).

Στοιχείο ελέγχου: Αποκόμματα εφημερίδων

**4. ΗΛΕΚΤΡΟΝΙΚΗ ΔΙΑΘΕΣΗ ΕΓΓΡΑΦΩΝ ΤΗΣ ΣΥΜΒΑΣΗΣ**

Οι αναθέτουσες αρχές προσφέρουν ελεύθερη, πλήρη, άμεση και δωρεάν ηλεκτρονική πρόσβαση στα έγγραφα της σύμβασης από την ημερομηνία δημοσίευσης της προκήρυξης/ γνωστοποίησης, ή την ημερομηνία αποστολής των προσκλήσεων που εκδίδονται στο πλαίσιο των διαδικασιών απευθείας ανάθεσης. (πλατφόρμα ΟΠΣ ΕΣΗΔΗΣ, ιστοσελίδα αναθέτουσας αρχής ή άλλο ηλεκτρονικό μέσο).

Η χρήση της πλατφόρμα του ΕΣΗΔΗΣ απαιτείται σε όλα τα στάδια της διαδικασίας σύναψης δημοσίων συμβάσεων με εκτιμώμενη αξία από τριάντα χιλιάδες (30.000) ευρώ και άνω, χωρίς ΦΠΑ., αρχής γενομένης από 01.09.2021, ενώ μέχρι του χρονικού σημείου αυτού το όριο για την υποχρεωτική χρήση του ΕΣΗΔΗΣ ανήρχετο στο ποσό των 60.000,00 €.

**5. ΕΙΔΙΚΕΣ ΠΕΡΙΠΤΩΣΕΙΣ**

Εξαιρείται της υποχρέωσης δημοσιότητας σε ενωσιακό επίπεδο, πριν την ανάθεση, η προσφυγή στη διαδικασία με διαπραγμάτευση χωρίς προηγούμενη δημοσίευση του άρθρου 32 και 269 του ν. 4412/2016.

Σε περίπτωση απευθείας ανάθεσης, (συμβάσεις προμηθειών και υπηρεσιών έως 30.000 ευρώ και συμβάσεις έργων έως 60.000,00), η πρόσκληση που απευθύνεται στον/στους οικονομικούς φορείς αναρτάται στο ΚΗΜΔΗΣ τουλάχιστον πέντε (5) ημέρες πριν από την κοινοποίηση της απόφασης ανάθεσης (αρθ. 118 και 120 ν. 4412/2016) .

Ρυθμιστικό Πλαίσιο:

Άνω των ορίων:

Άρθρα 62-65 (Βιβλίο Ι) και άρθρα 291 - 295 (Βιβλίο ΙΙ) του ν. 4412/2016.

Κάτω των ορίων:

Άρθρο 66 (Βιβλίο Ι) και άρθρο 296 (Βιβλίο ΙΙ) ν. 4412/2016.

Βιβλίο Ι: Άρ. 27, 28, 29, 30, 31, 60 Ν. 4412/2016.

Βιβλίο ΙΙ: Άρ. 264, 265, 266, 267, 268 και 289 Ν. 4412/2016.

Τυποποιημένα έντυπα: Εκτελεστικός Κανονισμός (ΕΕ) 2015/1986 της Επιτροπής - https://simap.ted.europa.eu/el/standard-forms-for-public-procurement

Για ΚΗΜΔΗΣ: άρθρο 38 ν. 4412/2016 και υπ’αριθ. 76928/13-7-2021 ΚΥΑ (Β 3075/13-7-2021).

Άρθρο 121 ν. 4412/2016.

Άρθρο 76 ν. 4727/2020.

3η έκδοση του Πίνακα 1 "Πίνακας αποτύπωσης των υποχρεώσεων δημοσιεύσεων στον εθνικό τύπο", ως έχει αναρτηθεί σε https://www.eaadhsy.gr/images/docs/20220404-PIN\_1-YPOXREWSEIS\_DHMOSIEYSEWN\_TYPOS.pdf.

Βιβλίο Ι άρθ. 67 και Βιβλίο ΙΙ άρθ. 297 ν. 4412/2016.

Για ΕΣΗΔΗΣ: άρθρα 36-37 Ν.4412/2016 και υπ’αριθ. 64233/9-6-2021 ΚΥΑ (Β 2453/9-6-2021).

|  |  |
| --- | --- |
| **Σημείο Ελέγχου 5:** | **Επιβεβαιώνεται ότι η διακήρυξη δεν έθεσε εμπόδια συμμετοχής των ενδιαφερόμενων που διέθεταν τα απαιτούμενα προσόντα;** |

Οι όροι συμμετοχής για τους ενδιαφερόμενους οικονομικούς φορείς αναφέρονται στον κείμενο της διακήρυξης και στα έγγραφα της σύμβασης γενικότερα.

Η Αναθέτουσα Αρχή υποχρεούται, κατά την κατάρτιση των όρων συμμετοχής των ενδιαφερόμενων οικονομικών φορέων, να μεριμνά για τη διασφάλιση της ισότητας των ευκαιριών για όλους τους διαγωνιζομένους, και να επιδιώκει το άνοιγμα των δημοσίων συμβάσεων στον ευρύτερο δυνατό ανταγωνισμό.

Στο πλαίσιο αυτό, η διακήρυξη και τα έγγραφα της σύμβασης δεν πρέπει να περιλαμβάνουν όρους που δύνανται να οδηγήσουν σε ρητό ή τεκμαιρόμενο αδικαιολόγητο αποκλεισμό των υποψηφίων, ή που θέτουν εμπόδια (βάσει ιθαγένειας ή οιασδήποτε άλλης συγκαλυμμένης μορφής διάκρισης) στη συμμετοχή των υποψηφίων που διαθέτουν απαιτούμενα προσόντα, ή άλλους ειδικούς όρους συμμετοχής που δεν συνάδουν με το αντικείμενο και τον σκοπό της διακήρυξης. Ενδεικτικά, τέτοιοι όροι μπορεί να είναι η προϋπόθεση ότι οι οικονομικοί φορείς πρέπει να είναι είτε φυσικά είτε νομικά πρόσωπα κατά την ελληνική νομοθεσία, ή η υποχρέωση να λάβουν συγκεκριμένη νομική μορφή οι ενώσεις οικονομικών φορέων κατά την υποβολή της προσφοράς, ή να τίθενται κριτήρια εντοπιότητας, ή να προβλέπεται υποχρέωση ορισμού αντικλήτου κατά την υποβολή προσφορών με υποχρέωση εγκατάστασης στον τόπο υποβολής της προσφοράς, ή να απαιτείται η εγγραφή των υποψηφίων σε εθνικό μητρώο χωρίς να συνοδεύεται από επισήμανση τύπου «ή στο επαγγελματικό μητρώο της χώρας εγκατάστασης».

Ελέγχονται στο σημείο αυτό οι όροι συμμετοχής που αναφέρονται στο κείμενο της διακήρυξης ως προς τη διασφάλιση της ίσης μεταχείρισης των οικονομικών φορέων και το άνοιγμα στον ανταγωνισμό. Επιπλέον ελέγχεται αν τα κριτήρια ποιοτικής επιλογής, τα κριτήρια ανάθεσης και η στάθμισή τους, οι τεχνικές προδιαγραφές και οι λοιποί όροι συμμετοχής περιγράφονται με επαρκή λεπτομέρεια στη δημοσιευμένη προκήρυξη της σύμβασης και στη συγγραφή υποχρεώσεων, με αποτέλεσμα να μην περιορίζεται αδικαιολόγητα ο ανταγωνισμός.

Οι όροι επιλογής ή αποκλεισμού των διαγωνιζομένων καθώς και τα κριτήρια αναθέσεως πρέπει απαραιτήτως να αναφέρονται εκ των προτέρων και με σαφήνεια στην διακήρυξη του διαγωνισμού, να βασίζονται σε αντικειμενικά κριτήρια που εξασφαλίζουν την τήρηση των γενικών αρχών που διέπουν τις διαδικασίες ανάθεσης, να εγγυώνται την αξιολόγηση των προσφορών υπό συνθήκες πραγματικού ανταγωνισμού, να συνδέονται με το συμβατικό αντικείμενο και να μην είναι ιδιαίτερα περιοριστικοί ή/και δυσανάλογοι, προκειμένου να διευρύνεται ο κύκλος των υποψηφίων.

Ρυθμιστικό Πλαίσιο:

Κατευθυντήριες Οδηγίες ΕΑΑΔΗΣΥ 11 «Κριτήρια ανάθεσης κατά τη διαδικασία σύναψης δημοσίων συμβάσεων» (ΑΔΑ ΩΛΝ4ΟΞΤΒ-ΜΙΦ) και 13 «Κριτήρια ποιοτικής επιλογής δημοσίων συμβάσεων και έλεγχος καταλληλότητας» (ΑΔΑ ΩΒΥ7ΟΞΤΒ-ΤΛ7).

Βιβλίο Ι: Άρθρα 18, 73-76 και 80 Ν.4412/2016

Βιβλίο ΙΙ: Άρθρα 301, 303-306, και 308 Ν.4412/2016.

[Βλ. επίσης Αποφάσεις Δικαστηρίου ΕΕ: C-213/07 Michaniki, C-59/2000, C- 6/2005, C-226/04 και 228/04 La Cascina, C-470/99 Universale Bau, C-225/98, Επιτροπή κατά Γαλλίας, C-399/98, Ordine degli Architetti, C- 285/99 και C-286/99, Lombardini και Mantovani].

|  |  |
| --- | --- |
| **Σημείο Ελέγχου 6:** | Οι προϋποθέσεις συμμετοχής στη διαδικασία ανάθεσης ήταν συνδεδεμένες και ανάλογες με το αντικείμενο της σύμβασης; |

Η αναθέτουσα αρχή έχει την αρμοδιότητα να καθορίζει στη διακήρυξη ένα ελάχιστο επίπεδο επάρκειας και ικανότητας των συμμετεχόντων και να θέτει τις ελάχιστες προϋποθέσεις συμμετοχής που κρίνει αναγκαίες για την επιτυχή υλοποίηση της σύμβασης.

Τα κριτήρια επιλογής μπορεί να αφορούν:

- Την καταλληλότητα για την άσκηση επαγγελματικής δραστηριότητας

- Την οικονομική και χρηματοοικονομική επάρκεια

- Την τεχνική και επαγγελματική ικανότητα

Τα κριτήρια επιλογής αφορούν στο πρόσωπο και τις ικανότητες του προσφέροντος και συνδέονται με την καταλληλότητα αυτού να εκτελέσει τη σύμβαση. Είναι προαιρετικά στο σύνολό τους για την αναθέτουσα αρχή και πρέπει να σχετίζονται και να είναι ανάλογα με το αντικείμενο της σύμβασης. Αυτό σημαίνει ότι τα κριτήρια επιλογής πρέπει να επιλέγονται από την αναθέτουσα αρχή, βάσει της αρχής της αναλογικότητας, ήτοι να είναι ανάλογα με το μέγεθος και τη φύση της υπό ανάθεση σύμβασης.

Τα κριτήρια επιλογής, ως απαιτήσεις συμμετοχής, πρέπει να περιορίζονται από την Αναθέτουσα Αρχή στις ελάχιστες αντικειμενικές απαιτήσεις για τη διασφάλιση της ορθής εκτέλεσης της σύμβασης από τον οικονομικό φορέα και να μην υπερβαίνουν τις πραγματικές ανάγκες της αναθέτουσας αρχής, ώστε να μην περιορίζεται ο ανταγωνισμός και να μην αποκλείονται άνευ λόγου προσφορές.

Για να διαπιστωθεί εάν τα κριτήρια επιλογής είναι ανάλογα προς το αντικείμενο της σύμβασης, θα πρέπει να γίνεται κατά περίπτωση αξιολόγηση με γνώμονα την έκταση, τη φύση του έργου, τις ειδικότερες απαιτήσεις του, καθώς και τον προϋπολογισμό του.

Ελέγχεται εάν οι τιθέμενες προϋποθέσεις συμμετοχής, θα μπορούσαν να αποτρέψουν την υποβολή προσφορών από οικονομικούς φορείς λόγω κριτηρίων αποκλεισμού, επιλογής ή όρων εκτέλεσης συμβάσεων που μπορούν να λειτουργήσουν περιοριστικά για την ανάπτυξη του ανταγωνισμού θέτοντας δυσανάλογες προϋποθέσεις συμμετοχής των οικονομικών φορέων.

Ρυθμιστικό Πλαίσιο:

Άρθρο 75 και 80 και 304-305 του ν. 4412/2016

Κατευθυντήρια Οδηγία 13 ΕΑΑΔΗΣΥ, «Κριτήρια ποιοτικής επιλογής δημοσίων συμβάσεων και έλεγχος καταλληλότητας» (ΑΔΑ: ΩΒΥ7ΟΞΤΒ-ΤΛ7).

|  |  |
| --- | --- |
| **Σημείο Ελέγχου 7:** | **Προβλέφθηκε με σαφήνεια το κριτήριο ανάθεσης της σύμβασης;** |

Ως κριτήριο ανάθεσης μιας δημόσιας σύμβασης ορίζεται η πλέον συμφέρουσα από οικονομική άποψη προσφορά, η οποία προσδιορίζεται βάσει: i. της τιμής. Το κριτήριο αυτό αρμόζει περισσότερο σε συμβάσεις το αντικείμενο των οποίων περιγράφεται αναλυτικά και περιοριστικά στα έγγραφα διαγωνισμού, χωρίς να παρέχεται η δυνατότητα αξιολόγησης των προσφερόμενων τεχνικών λύσεων ή σε απλές συμβάσεις, όπου η φύση και η ποιότητα των προσφερόμενων αγαθών ή υπηρεσιών δεν διαφέρουν ουσιωδώς μεταξύ τους και είναι σχετικά τυποποιημένα, παρουσιάζουν χαμηλό επίπεδο πολυπλοκότητα ή/και είναι ετοιμοπαράδοτα.

ii. του κόστους με χρήση προσέγγισης κόστους- αποτελεσματικότητας. Στην περίπτωση αυτή λαμβάνονται υπόψη ενδεικτικά η κοστολόγησης του κύκλου ζωής, το κόστος απόκτησης, συντήρησης, ανακύκλωσης κ.λπ. τυχόν λειτουργικά χαρακτηριστικά, ο χρόνος παράδοσης, η εξυπηρέτηση μετά την πώληση, καινοτομία, κλπ.

iii. βέλτιστης σχέσης ποιότητας- τιμής. Στην περίπτωση αυτή λαμβάνονται υπόψη επιμέρους προκαθορισμένα στη διακήρυξη κριτήρια που συνδέονται με το αντικείμενο της σύμβασης, ιδίως ποιοτικά, μετρήσιμα ειδικότερα τεχνικά, λειτουργικά, και αισθητικά χαρακτηριστικά, καινοτόμα χαρακτηριστικά, περιβαλλοντικά, κοινωνικά κ.λπ. καθώς και η τιμή. Το κριτήριο αυτό ανάθεσης ενδείκνυται σε σύνθετες συμβάσεις ή συμβάσεις στις οποίες το ενδιαφέρον της αναθέτουσας αρχής δεν εξαντλείται στο αρχικό κόστος αγοράς του προϊόντος ή της υπηρεσίας αλλά απαιτεί τη στάθμιση και άλλων παραμέτρων. Στην περίπτωση αυτή δύναται να περιλαμβάνεται ως επιμέρους κριτήριο και η εμπειρία του προσωπικού στο οποίο ανατίθεται η εκτέλεση της σύμβασης, όταν η ποιότητα του διατεθέντος προσωπικού μπορεί να έχει σημαντική επίδραση στην εκτέλεση της σύμβασης (πχ για υπηρεσίες διανοητικής φύσης, συμβούλων, αρχιτεκτόνων. Ωστόσο η περίπτωση αυτή δεν θα πρέπει να συγχέεται με τα ελάχιστα επίπεδα τεχνικής ικανότητας που τίθενται ως προϋπόθεση συμμετοχής βάσει της παρ. 4 του άρθρου 75 ν. 4412/2016.

Σε κάθε περίπτωση τα κριτήρια αναθέσεως αφορούν μόνο στην εξακρίβωση της πλέον συμφέρουσας προσφοράς και όχι στην εξακρίβωση της καταλληλότητας των υποψηφίων (τεχνικών μέσων, υλικοτεχνικής υποδομής, χρηματοοικονομικής επάρκειας, κύκλου εργασιών, εμπειρίας εκτέλεσης συναφών έργων αυτών κλπ). Συνεπώς δεν είναι δυνατό να ανάγονται σε κριτήρια ανάθεσης, τα στοιχεία βάσει των οποίων πιστοποιείται η τεχνική και επαγγελματική επάρκεια των διαγωνιζομένων, προκειμένου να τους επιτραπεί η συμμετοχή στο διαγωνισμό (δηλαδή τα κριτήρια ποιοτικής επιλογής), τα οποία μόνον στο πλαίσιο του ελέγχου της συνδρομής των τυπικών προϋποθέσεων συμμετοχής στο διαγωνισμό μπορούν να εκτιμηθούν.

Στη διακήρυξη θα πρέπει να θεσπίζεται κατά τρόπο σαφή το κριτήριο ανάθεσης. και να διευκρινίζονται τα επιμέρους κριτήρια αξιολόγησης για τον προσδιορισμό της πλέον συμφέρουσας από οικονομική άποψη προσφοράς, εκτός εάν αυτό καθορίζεται μόνο βάσει της τιμής.

Η αναθέτουσα αρχή ορίζει στα έγγραφα της σύμβασης την σχετική στάθμιση που προσδίδει σε καθένα από τα κριτήρια που έχουν επιλεγεί για τον προσδιορισμό της πλέον συμφέρουσας. Η στάθμιση αυτή μπορεί να εκφράζεται με την πρόβλεψη περιθωρίου διακύμανσης με το κατάλληλο μέγιστο εύρος. Εάν δεν είναι δυνατή η στάθμιση για αντικειμενικούς λόγους, η αναθέτουσα αρχή επισημαίνει τα κριτήρια με φθίνουσα σειρά σπουδαιότητας.

H σχετική διαδικασία ορίζεται στο άρθρο 86 του ν. 4412/2016, οι επιταγές του οποίου θα πρέπει σε κάθε περίπτωση να ακολουθούνται.

Σημείο ελέγχου: Ελέγχεται αν προβλέπεται ρητά και κατά τρόπο σαφή στους όρους της Διακήρυξης το κριτήριο ανάθεσης και η σχετική στάθμισή του καθώς και εάν περιγράφεται ο ακριβής τρόπος αξιολόγησης και συγκριτικής βαθμολόγησης των υποβαλλόμενων προσφορών.

Ρυθμιστικό Πλαίσιο:

Άρθρα 86 και 87 ν. (Βιβλίο Ι) και άρθρα. 311 και 312 (Βιβλίο ΙΙ) ν.4412/2016.

|  |  |
| --- | --- |
| **Σημείο Ελέγχου 8:** | **Τηρούνται οι ελάχιστες προθεσμίες παραλαβής αιτήσεων και προσφορών (κανονικές, κατόπιν σύντμησης ή παράτασης αυτών), σύμφωνα με της διατάξεις του ισχύοντος νομικού πλαισίου;** |

Ελέγχεται αν τηρούνται οι ελάχιστες προθεσμίες παραλαβής προσφορών, όπως αυτές τίθενται στο ισχύον θεσμικό πλαίσιο, ανάλογα με την ακολουθούμενη διαδικασία. Ειδικότερα:

**ΑΝΟΙΚΤΗ ΔΙΑΔΙΚΑΣΙΑ**

Συμβάσεις άνω των ορίων (άρθρο 27 ν. 4412/2016)

Η ελάχιστη προθεσμία παραλαβής των προσφορών είναι :

- 35 ημέρες από την ημερομηνία αποστολής της προκήρυξης σύμβασης στην Υπηρεσία Εκδόσεων της Ένωσης.

- (- 5 ημέρες) 30 ημέρες στην περίπτωση υποβολής προσφορών με ηλεκτρονικά μέσα (ΕΣΗΔΗΣ)

- (+ 5 ημέρες) 40 ημέρες όταν δεν προσφέρεται ελεύθερη, πλήρης, άμεση και δωρεάν πρόσβαση στα έγγραφα της σύμβασης (αρ. 67)

- 15 ημέρες στις περιπτώσεις:

α) προκαταρκτικής προκήρυξης (που δεν χρησιμοποιήθηκε ως μέσο προκήρυξης του διαγωνισμού) και υπό τις προϋποθέσεις της παρ. 2 του άρθρου 27.

β) επείγουσας κατάστασης δεόντως αιτιολογημένης από την Αναθέτουσα Αρχή που καθιστά αδύνατη την τήρηση της ελάχιστης προθεσμίας.

Συμβάσεις κάτω των ορίων (άρθρο 121 παρ. 1 α) ν. 4412/2016)

Η ελάχιστη προθεσμία παραλαβής προσφορών είναι:

- 15 ημέρες από την ημερομηνία της δημοσίευσης της προκήρυξης της σύμβασης στο ΚΗΜΔΗΣ.

- 10 ημέρες από την ημερομηνία δημοσίευσης της προκήρυξης της σύμβασης στο ΚΗΜΔΗΣ σε περίπτωση που επείγουσα κατάσταση δεόντως τεκμηριωμένη από την Αναθέτουσα Αρχή καθιστά αδύνατη την τήρηση της ελάχιστης προθεσμίας των 15 ημερών.

**ΚΛΕΙΣΤΗ ΔΙΑΔΙΚΑΣΙΑ / ΑΝΤΑΓΩΝΙΣΤΙΚΗ ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ**

Συμβάσεις άνω των ορίων (άρθρα 28 και 29 ν. 4412/2016 αντίστοιχα)

1ο στάδιο: Αίτηση συμμετοχής

Ελάχιστη προθεσμία παραλαβής αιτήσεων συμμετοχής

- 30 ημέρες από την ημερομηνία αποστολής στης Υπηρεσία Εκδόσεων της Ένωσης της προκήρυξης (ή της πρόσκλησης επιβεβαίωσης ενδιαφέροντος) ή

- 15 ημέρες για λόγους επείγουσας κατάστασης

2ο στάδιο: Υποβολή προσφοράς προεπιλεγμένων ο.φ.

Ελάχιστη προθεσμία υποβολής προσφοράς:

- 30 ημέρες από την ημερομηνία αποστολής της πρόσκλησης υποβολής προσφορών ή 25 ημέρες για ηλεκτρονική υποβολή (ΕΣΗΔΗΣ)

- 10 ημέρες (ειδικές περιπτώσεις ):

α) προκαταρκτική προκήρυξη με όλες τις πληροφορίες που απαιτούνται και απεστάλη προς δημοσίευση προ 35 ημερών έως 12μήνες πριν την αποστολής της προκήρυξης,

β) επείγουσας κατάστασης,

γ) Ελλείψει αμοιβαίας συμφωνίας μεταξύ των κεντρικών Αναθετουσών Αρχών και υποψηφίων για το καθορισμό της προθεσμίας.

Συμβάσεις κάτω των ορίων (άρθρο 121 παρ. 1 β) ν. 4412/2016)

Ελάχιστη προθεσμία παραλαβής των αιτήσεων συμμετοχής: 10 ημέρες από την ημερομηνία δημοσίευσης της προκήρυξης της σύμβασης στο ΚΗΜΔΗΣ και

Ελάχιστη προθεσμία υποβολής προσφορών των οικονομικών φορέων που έχουν προεπιλεγεί: 7 ημέρες από την ημερομηνία αποστολής της πρόσκλησης υποβολής προσφοράς προς τους προεπιλεγέντες.

**ΑΝΤΑΓΩΝΙΣΤΙΚΟΣ ΔΙΑΛΟΓΟΣ / ΣΥΜΠΡΑΞΗ ΚΑΙΝΟΤΟΜΙΑΣ (ΑΡΘΡΑ 30 ΚΑΙ 31 ΤΟΥ Ν. 4412/2016)**

1ο στάδιο: Αίτηση συμμετοχής

Η ελάχιστη προθεσμία παραλαβής των αιτήσεων συμμετοχής ανέρχεται σε 30 ημέρες από την ημερομηνία αποστολής της προκήρυξης της σύμβασης.

2ο στάδιο: Συμμετοχή στο διάλογο και στη διαπραγμάτευση

Στη διαδικασία μπορούν να συμμετάσχουν μόνον οι οικονομικοί φορείς που έχουν προσκληθεί από την αναθέτουσα αρχή, κατόπιν της αξιολόγησης των πληροφοριών που έχουν υποβληθεί. Προθεσμίες ορίζονται στα έγγραφα της σύμβασης.

**ΔΥΝΑΜΙΚΟ ΣΥΣΤΗΜΑ ΑΓΟΡΩΝ (ΑΡΘΡΟ 33 Ν. 4412/2016)**

Στο πλαίσιο δυναμικού συστήματος αγορών ισχύουν οι ακόλουθες προθεσμίες:

- ελάχιστη προθεσμία παραλαβής των αιτήσεων συμμετοχής: 30 ημέρες από την ημερομηνία αποστολής της προκήρυξης σύμβασης ή, εάν ως μέσο προκήρυξης του διαγωνισμού χρησιμοποιείται η προκαταρκτική προκήρυξη, από την ημερομηνία αποστολής της πρόσκλησης επιβεβαίωσης ενδιαφέροντος.

- η ελάχιστη προθεσμία παραλαβής των προσφορών : τουλάχιστον 10 ημέρες από την ημερομηνία αποστολής της πρόσκλησης υποβολής προσφορών.

Στοιχεία ελέγχου: ημερομηνίες αποστολής εντύπου προκήρυξη σύμβασης στο TED, ανάρτησης στο ΚΗΜΔΗΣ, αποστολής προσκλήσεων, κατά περίπτωση.

Ρυθμιστικό Πλαίσιο:

Βιβλίο Ι άρθρα 27-32, 60 και 67 και βιβλίο ΙΙ άρθρα 264-269, 289 και 297 ν. 4412/2016

|  |  |
| --- | --- |
| **Σημείο Ελέγχου 9:** | **Στην περίπτωση δημόσιας σύμβασης Έργου υπάρχει η πρόβλεψη έκδοσης των απαιτούμενων αδειοδοτήσεων ή απαλλαγή απ’ αυτές;** |

Έλεγχος απαιτούμενων αδειοδοτήσεων ή απαλλαγή ανάλογα με τη φύση και την κατηγορία του ελεγχόμενου έργου.

Ρυθμιστικό Πλαίσιο:

Άρθρο 49 ν. 4412/2016.

|  |  |
| --- | --- |
| **Σημείο Ελέγχου 10:** | **Στην περίπτωση δημόσιας σύμβασης έργου, υπάρχει πρόβλεψη έκδοσης των απαιτούμενων μελετών (χωροθέτησης, ΜΠΕ ή απαλλαγή απ’ αυτές, εγκεκριμένοι περιβαλλοντικοί όροι, κλπ.);** |

Έλεγχος ύπαρξης προαπαιτούμενων μελετών ανάλογα με την κατηγορία έργου.

Ενδεικτικά αναφέρεται ότι για έργα δασικής οδοποιίας σύμφωνα το Ν. 4014/2011 (Α’ 209) την ΥΑ 1958/13-01-2012 (Β’ 21) και την ΔΙΠΑ/οικ.37674/ 27.7.2016 (Β’ 2471) «Τροποποίηση και κωδικοποίηση της Υ.Α. 1958/2012 – Κατάταξη δημοσίων και ιδιωτικών έργων και δραστηριοτήτων σε κατηγορίες και υποκατηγορίες σύμφωνα με το άρθρο 1 παράγραφος 4 του Ν. 4014/21.9.2011 (Α’ 209)», όπως αυτή έχει τροποποιηθεί και ισχύει, τα έργα οδοποιίας κατατάσσονται σε κατηγορίες(Α1, Α2 και Β), ανάλογα με τις επιπτώσεις τους στο περιβάλλον. Για τα έργα κατηγορίας Α1 αρμόδιος φορέας για την περιβαλλοντική τους αδειοδότηση είναι το ΥΠΕΚΑ, για τα Α2 η οικεία Αποκεντρωμένη ∆ιοίκηση, ενώ τα έργα κατηγορίας Β υπάγονται σε ΠΠ∆ με απόφαση της ∆ΙΠΕΧΩΣ της οικείας Περιφέρειας. Οι δασικοί δρόμοι, σύμφωνα με την ως άνω κατάταξη δημοσίων και ιδιωτικών έργων και δραστηριοτήτων και με βάση τον σκοπό που εξυπηρετούν - εκμετάλλευση και προστασία δασών, στα πλαίσια της διαχείρισης, κατατάσσονται στην κατηγορία Β του αρθ.1, παρ.1 του Ν 4014/2011 (Α 209), Ομάδα 1η «Έργα χερσαίων και εναέριων μεταφορών»

|  |  |
| --- | --- |
| **Σημείο Ελέγχου 11:** | **Ο προσδιορισμός των τεχνικών προδιαγραφών της διακήρυξης γίνεται σύμφωνα με τα οριζόμενα στο άρθρο 54 Ν.4412/2016 και τις γενικές αρχές του ενωσιακού δικαίου;** |

Οι τεχνικές προδιαγραφές αποτελούν απαιτήσεις που καθορίζουν τα ελάχιστα αναγκαία χαρακτηριστικά ενός υλικού, προϊόντος ή υπηρεσίας, προκειμένου να ανταποκρίνεται στη χρήση για την οποία προορίζεται από το φορέα.

Χαρακτηριστικά ορθών Τεχνικών Προδιαγραφών:

- Περιγράφουν με ακρίβεια τις απαιτήσεις,

- Τίθενται κατά τρόπο σαφή και ορισμένο,

- Είναι εύκολα κατανοητές από τους ο.φ. και τους ενδιαφερόμενους,

- Περιέχουν σαφώς καθορισμένα, επιτεύξιμα και μετρήσιμα αποτελέσματα,

- Εξασφαλίζουν μεγαλύτερη δυνατή ευρύτητα συμμετοχής,

- Δεν δημιουργούν αδικαιολόγητα εμπόδια στον ανταγωνισμό,

- Εξασφαλίζουν ισότιμη πρόσβαση των ο.φ. στη διαδικασία σύναψης σύμβασης

Διατύπωση Τεχνικών Προδιαγραφών:

α) Με αναφορά σε επιδόσεις ή λειτουργικές απαιτήσεις, συμπεριλαμβανομένων των περιβαλλοντικών χαρακτηριστικών,

β) με παραπομπή σε ΤΠ και με σειρά προτεραιότητας σε εθνικά πρότυπα, που αποτελούν μεταφορά ευρωπαϊκών πρότυπων, σε ευρωπαϊκές τεχνικές εγκρίσεις, σε κοινές τεχνικές προδιαγραφές, σε διεθνή πρότυπα, ή -όταν αυτά δεν υπάρχουν- σε εθνικά πρότυπα, σε εθνικές τεχνικές εγκρίσεις ή σε εθνικές τεχνικές προδιαγραφές - κάθε παραπομπή συνοδεύεται από τον όρο ή «ισοδύναμο» ,

γ) ως επιδόσεις ή λειτουργικές απαιτήσεις κατά τα οριζόμενα στην περ. Α, με παραπομπή ως τεκμήριο συμμόρφωσης προς τις εν λόγω επιδόσεις ή λειτουργικές απαιτήσεις στις προδιαγραφές κατά την περ. Β.

δ) Με παραπομπή στις προδιαγραφές κατά την περ. Β για ορισμένα χαρακτηριστικά & με παραπομπή στις επιδόσεις ή τις λειτουργικές απαιτήσεις κατά τα οριζόμενα στην περ. Α για ορισμένα άλλα χαρακτηριστικά.

Εκτός εάν δικαιολογείται από συμβατικό αντικείμενο, οι τ.π. δεν περιέχουν μνεία:

i. συγκεκριμένης κατασκευής / προέλευσης / ιδιαίτερης μεθόδου κατασκευής που να χαρακτηρίζει τα προϊόντα ή τις υπηρεσίες που παρέχονται από έναν συγκεκριμένο οικονομικό φορέα,

ii εμπορικού σήματος, διπλώματος ευρεσιτεχνίας, τύπων ή συγκεκριμένης καταγωγής ή παραγωγής που θα είχε ως αποτέλεσμα να ευνοούνται ή να αποκλείονται ορισμένες επιχειρήσεις ή ορισμένα προϊόντα.

Επιτρέπεται τέτοια μνεία, κατ' εξαίρεση, όταν δεν είναι δυνατόν να γίνει επαρκώς προσδιορισμένη & κατανοητή περιγραφή του συμβατικού αντικειμένου & συνοδεύεται από τον όρο «ή ισοδύναμο».

Σημείο ελέγχου: τεχνικές προδιαγραφές όπως αποτυπώνονται στα έγγραφα της σύμβασης.

Ρυθμιστικό Πλαίσιο:

Άρθρο 54 ν. 4412/2016 και περ. 1 Παράρτημα VII Προσάρτημα Α’

|  |  |
| --- | --- |
| **Σημείο Ελέγχου 12:** | **Αναφέρεται η πηγή χρηματοδότησης της υπό ανάθεσης σύμβασης και η απόφαση έγκρισης της δέσμευσης της πίστωσης;** |

Ελέγχεται εάν αναφέρεται η πηγή χρηματοδότησης, ήτοι ΤΑΑ και η απόφαση έγκρισης της δέσμευσης της πίστωσης, ήτοι η ΣΑΤΑ ή η ένταξή του στο Εθνικό ΠΔΕ αν έχει προηγηθεί η διαγωνιστική διαδικασία από την ένταξη της Δράσης στο ΤΑΑ.

Σύμφωνα με τον Οδηγό επικοινωνίας εντός του κειμένου της διακήρυξης αναφέρεται ρητά: «Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης –NextGenerationEU».

|  |  |
| --- | --- |
| **Σημείο Ελέγχου 13:** | **Το θεσμικό πλαίσιο που περιγράφει η Αναθέτουσα Αρχή στην διακήρυξη αντιστοιχεί στη διαδικασία ανάθεσης που προκηρύσσεται;** |

Ελέγχεται το αναφερόμενο στα έγγραφα της σύμβασης θεσμικό πλαίσιο και η αντίστοιχη εφαρμογή του στην διενεργηθείσα διαδικασία ανάθεσης της σύμβασης.

Επισημαίνεται ότι ο ν.4412/2016 περιέχει, κατ’ αρχήν το σύνολο των ρυθμίσεων που αφορούν στις διαδικασίες σύναψης δημοσίων συμβάσεων και σε ζητήματα παροχής έννομης προστασίας.

Συμπληρωματικά με το ν.4412/2016, σκόπιμο είναι να γίνεται αναφορά και στα ακόλουθα νομοθετήματα:

- στο ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις».

- στις διατάξεις περί υποχρέωσης διενέργειας προσυμβατικού ελέγχου νομιμότητας από το Ελεγκτικό Συνέδριο, σύμφωνα με τη διαδικασία του άρθρου 324 παρ. 3 Ν. 4700/2020, όπως τροποποιήθηκε και ισχύει (όριο συμβάσεων που χρηματοδοτούνται από το ΤΑΑ: άνω των 5.000.000 ευρώ)

- στις διατάξεις του ν. 3310/2005 σχετικά με την υποχρέωση ονομαστικοποίησης μετοχών μέχρι φυσικού προσώπου προκειμένου να θεωρηθεί παραδεκτή η συμμετοχή ανώνυμης εταιρείας στην διαδικασία ανάθεσης, όταν πρόκειται για διαγωνιστικές διαδικασίες για την ανάθεση συμβάσεων εκ μέρους του δημοσίου ή άλλων νομικών προσώπων του ευρύτερου δημόσιου τομέα με προϋπολογισμό άνω του 1.000.000 ευρώ (άνευ ΦΠΑ).

Περαιτέρω θα πρέπει να γίνεται αναφορά και

- στο κανονιστικό πλαίσιο που ρυθμίζει τη λειτουργία και τα ζητήματα εκπροσώπησης και νομιμοποίησης της αναθέτουσας αρχής έναντι τρίτων (ανάδοχος, δικαστήρια, διοικητικές αρχές),

- σε διατάξεις ή αποφάσεις αρμοδίων οργάνων του φορέα με τις οποίες ορίζονται τα αντιπροσωπευτικά όργανα του, τα συλλογικά όργανα - επιτροπές του που συμμετέχουν τόσο στην ανάθεση όσο και στην εκτέλεσης της σύμβασης.

- στο κανονιστικό πλαίσιο που ρυθμίζει τη λειτουργία και τη διαχείριση του ΤΑΑ (ενδεικτικά την ΥΑ υπ’αριθ. 119126EΞ2021, όπως τροποποιήθηκε και ισχύει για το Σύστημα Διαχείρισης και Ελέγχου Ταμείου Ανάκαμψης και Ανθεκτικότητας (ΦΕΚ Β’4498/29-9-2021), το εγκεκριμένο εγχειρίδιο διαδικασιών ΣΔΕ ΤΑΑ κ.α.

Ρυθμιστικό Πλαίσιο:

Όρος 1.4 των υποδειγμάτων διακήρυξης για συμβάσεις προμηθειών και υπηρεσιών, όρος 7 του προτύπου διακήρυξης για συμβάσεις δημοσίων έργων και όρος 11 του προτύπου διακήρυξης για συμβάσεις μελετών της ΕΑΑΔΗΣΥ, διαθέσιμα σε: https://www.eaadhsy.gr/index.php/m-foreis/m-protypa

|  |  |
| --- | --- |
| **Σημείο Ελέγχου 14:** | **Διασφαλίζεται η μη βαθμολόγηση των κριτηρίων ποιοτικής επιλογής των διαγωνιζομένων;** |

Τα κριτήρια ποιοτικής επιλογής οριοθετούνται και διακρίνονται σαφώς από τα κριτήρια ανάθεσης, σύμφωνα με την πάγια θέση της νομολογίας, προς αποφυγή συγχύσεων, και με σκοπό την ομαλή διενέργεια των διαγωνισμών ανάθεσης. Οι κρίσιμες προς αυτό διατάξεις είναι τα άρθρα 75 και 76 του ν.4412/2016, όπου αναφέρονται οι λεπτομέρειες σχετικά με τα κριτήρια ποιοτικής επιλογής, ενώ το άρθρο 86 (κυρίως) περιέχουν διατάξεις για τα κριτήρια ανάθεσης.

Ειδικότερα, ο μεν έλεγχος της καταλληλότητας των διαγωνιζομένων γίνεται από την αναθέτουσα αρχή σύμφωνα με τα κριτήρια ποιοτικής επιλογής του άρθρου 75 ν.4412/2016, ενώ αντίθετα η ανάθεση της εκτέλεσης της σύμβασης βασίζεται στα κριτήρια του άρθρου 86 ν.4412/2016, ήτοι μεταξύ άλλων και στην πιο συμφέρουσα βάσει σχέσης ποιότητας/τιμής προσφοράς, η οποία προκύπτει με βαθμολόγηση των προσφορών, η οποία λαμβάνει χώρα μέσω των κριτηρίων αξιολόγησης (ανάθεσης). Περαιτέρω, η επιλογή των κριτηρίων ανάθεσης παρότι ανάγεται στην ευχέρεια της αναθέτουσας, δεν μπορεί να αναφέρεται παρά μόνο στα κριτήρια που αφορούν τον εντοπισμό της πλέον συμφέρουσας από οικονομική άποψη προσφοράς. Συνεπώς, αποκλείονται ως κριτήρια ανάθεσης, τα κριτήρια που δεν σκοπούν στον εντοπισμό της πλέον συμφέρουσας από οικονομική άποψη προσφοράς, αλλά συνδέονται κυρίως με την εκτίμηση της καταλληλότητας των διαγωνιζομένων να εκτελέσουν την εν λόγω σύμβαση.

Σε κάθε περίπτωση τα κριτήρια αναθέσεως αφορούν μόνο στην εξακρίβωση της πλέον συμφέρουσας προσφοράς και όχι στην εξακρίβωση της καταλληλότητας των υποψηφίων δηλαδή των τεχνικών μέσων, της υλικοτεχνικής υποδομής, της χρηματοοικονομικής επάρκειας, του κύκλου εργασιών, της εμπειρίας εκτέλεσης συναφών έργων αυτών κλπ. Ως εκ τούτου δεν είναι δυνατό να ανάγονται σε κριτήρια ανάθεσης τα στοιχεία βάσει των οποίων πιστοποιείται η τεχνική και επαγγελματική επάρκεια των διαγωνιζομένων, προκειμένου να τους επιτραπεί η συμμετοχή στο διαγωνισμό (δηλαδή τα κριτήρια ποιοτικής επιλογής), τα οποία μόνον στο πλαίσιο του ελέγχου της συνδρομής των τυπικών προϋποθέσεων συμμετοχής στο διαγωνισμό μπορούν να εκτιμηθούν.

Ελέγχεται ότι δεν υπάρχει σύγχυση μεταξύ κριτηρίων ανάθεσης και ποιοτικής επιλογής των διαγωνιζομένων. (βλ. και ερώτημα 7).

|  |  |
| --- | --- |
| **Σημείο Ελέγχου 15:** | **Αναφέρονται τα αποδεικτικά μέσα και έγγραφα για την πλήρωση των κριτηρίων ποιοτικής επιλογής των διαγωνιζομένων που προβλέπονται στο ισχύον δίκαιο και κατά τρόπο σύμφωνο με αυτό;** |

Στο πλαίσιο των αρχών της ίσης μεταχείρισης και της διαφάνειας, οι αναθέτουσες αρχές οφείλουν να αναφέρουν με σαφήνεια στην προκήρυξη του διαγωνισμού ή στα έγγραφα της σύμβασης τις απαιτούμενες πληροφορίες για τις ελάχιστες απαιτήσεις των κριτηρίων ποιοτικής επιλογής και το/τα αποδεικτικό/-ά μέσο/-α αυτών καθώς και κάθε πληροφορία που αφορά τον τρόπο αξιολόγησής τους.

Για την απόδειξη της μη συνδρομής λόγων αποκλεισμού, καθώς και της πλήρωσης των απαιτούμενων κριτηρίων επιλογής, η αναθέτουσα αρχή, ανεξάρτητα από το είδος σύμβασης, προσδιορίζει στα έγγραφα της σύμβασης τα αποδεικτικά μέσα που προβλέπονται στο άρθρο 80, σε συνδυασμό με το Παράρτημα XΙ Μητρώα , καθώς και με το Παράρτημα XIΙ Αποδεικτικά Μέσα για τα κριτήρια επιλογής του Προσαρτήματος Α του ν.4412/2016.

Οι απαιτήσεις τόσο των κριτηρίων ποιοτικής επιλογής όσο και των αποδεικτικών μέσων κρίνονται με βάση την αρχή της αναλογικότητας. Όλες οι πληροφορίες πρέπει να συνδέονται με τα στοιχεία και τα κριτήρια που απαριθμούνται στα σχετικά άρθρα της Οδηγίας.

Στο σημείο αυτό ελέγχεται εάν αναφέρονται τα αποδεικτικά μέσα και έγγραφα για την πλήρωση των κριτηρίων ποιοτικής επιλογής των διαγωνιζομένων που προβλέπονται στο ισχύον δίκαιο και κατά τρόπο σύμφωνο με αυτό σύμφωνα με το προβλεπόμενο άρθρο 80 ν.4412/2016.

Ρυθμιστικό Πλαίσιο:

Άρθρο 80 ν.4412/2016

Πρότυπα τεύχη και υποδείγματα ΕΑΑΔΗΣΥ: Άρθρο 2.2.9.2 υποδείγματος διακήρυξης για συμβάσεις προμηθειών και υπηρεσιών, ‘Άρθρο, 23 πρότυπου τεύχους διακήρυξης για συμβάσεις έργων και άρθρο 22 πρότυπου τεύχους διακήρυξης για συμβάσεις μελετών (https://www.eaadhsy.gr/index.php/m-foreis/m-protypa?types[0]=1&tag\_list\_language\_filter=el-GR)

|  |  |
| --- | --- |
| **Σημείο Ελέγχου 16:** | **Η διακήρυξη περιλαμβάνει τα στοιχεία που απαιτούνται ώστε οι συμμετέχοντες να γνωρίζουν με σαφήνεια πώς να συντάξουν την προσφορά τους, πώς, πού, και πότε να την υποβάλλουν και για ποιους λόγους κινδυνεύει να απορριφθεί;** |

Στο πλαίσιο της αρχής της διαφάνειας και της ίσης μεταχείρισης, η προκήρυξη θα πρέπει να περιλαμβάνει σαφείς όρους, οι οποίοι μπορούν να ερμηνευθούν μονοσήμαντα, δεν επιδέχονται διφορούμενων ερμηνειών, και από την απλή ανάγνωσή τους προκύπτει ξεκάθαρα ποια είναι η υποχρέωση των προσφερόντων και ποιες είναι οι ποινές αν δεν τις τηρήσουν.

Η προκήρυξη θα πρέπει να περιγράφει αναλυτικά και με σαφήνεια τον τρόπο με τον οποίο γίνονται αποδεκτές ή απορρίπτονται οι προσφορές των προσφερόντων. Ενδεικτικά, θα πρέπει να ορίζει την γλώσσα της προσφοράς, τα ελάχιστα στοιχεία δομής και αρίθμησης που απαιτούνται από την Αναθέτουσα Αρχή, τις προθεσμίες και τον τρόπο κατάθεσης των προσφορών, την υποχρεωτική απόρριψη προσφορών που περιέχουν ασάφειες, τον τρόπο με τον οποίο τηρείται η εμπιστευτικότητα των προσφορών (σφραγισμένοι φάκελοι ή κιβώτια, ή δείγματα κ.λπ.), τα διακριτικά γνωρίσματα κάθε προσφοράς κ.λ.π.

Ελέγχεται εάν η διακήρυξη είναι σαφής όσον αφορά τον τρόπο και τον χρόνο υποβολής της προσφοράς.

Ελέγχονται αν υπάρχουν υποδείγματα τεχνικής και οικονομικής προσφοράς των υποψήφιων οικονομικών φορέων.

Ελέγχεται εάν υπάρχει αναφορά στους λόγους απόρριψης των προσφορών, όπως αναφέρονται στο άρθρο 91 του ν. 4412/2016, και εξειδικεύονται περαιτέρω στο άρθρο 2.4.6 του υποδείγματος διακήρυξης για σύμβαση Προμηθειών / Υπηρεσιών της ΕΑΑΔΗΣΥ.

|  |  |
| --- | --- |
| **Σημείο Ελέγχου 17:** | **Έχει συγκροτηθεί και τηρηθεί φάκελος δημόσιας σύμβασης;** |

Ελέγχεται η τήρηση φακέλου δημόσιας σύμβασης.

Οι αναθέτουσες αρχές υποχρεούνται να τηρούν «φάκελο δημόσιας σύμβασης» στον οποίο καταγράφεται η πρόοδος της διεξαγωγής της διαδικασίας ανάθεσης δημόσιας σύμβασης, είτε πραγματοποιείται με ηλεκτρονικά μέσα είτε όχι. Αν η διαδικασία ανάθεσης γίνεται μέσω του ΕΣΗΔΗΣ, ο «φάκελος δημόσιας σύμβασης» τηρείται στον ηλεκτρονικό τόπο της διαδικασίας ανάθεσης.

Με μέριμνα της αναθέτουσας αρχής ο φάκελος δημόσιας σύμβασης συμπληρώνεται και επικαιροποιείται σε όλα τα επιμέρους στάδια της διαδικασίας ανάθεσης σύμβασης, περιλαμβάνει δε κατ’ ελάχιστον:

α) την τεκμηρίωση της σκοπιμότητας της σύμβασης,

β) τον προϋπολογισμό της σύμβασης και την τεκμηρίωσή αυτού,

γ) στοιχεία της ωριμότητας της σύμβασης κατά τα άρθρα 49, 50, 51, 52,

δ) την περιγραφή του αντικειμένου της σύμβασης,

ε) τα έγγραφα της σύμβασης, σύμφωνα με το άρθρο 53, και

στ) όλα τα έγγραφα που είναι αναγκαία, ώστε η αναθέτουσα αρχή να είναι σε θέση να αιτιολογεί τις αποφάσεις που λαμβάνονται σε όλα τα στάδια της διαδικασίας σύναψης δημόσιων συμβάσεων, και ιδίως:

αα) για την επικοινωνία με οικονομικούς φορείς και τις υπηρεσιακές κρίσεις,

ββ) για την προετοιμασία των εγγράφων της σύμβασης,

γγ) για τον διάλογο ή τη διαπραγμάτευση, εφόσον διεξήχθη,

δδ) για την επιλογή του αναδόχου και την ανάθεση της σύμβασης, και

εε) αντίγραφο της σύμβασης.

Ο φάκελος δημόσιας σύμβασης τηρείται για περίοδο τουλάχιστον πέντε (5) ετών από την ημερομηνία οριστικής παραλαβής της σύμβασης. Σε περίπτωση εκκρεμοδικίας αναφορικά με δημόσια σύμβαση ο σχετικός φάκελος τηρείται μέχρι το πέρας αυτής.

Πέραν των ανωτέρω, στις παραγράφους 7 και 8 του άρθρου 45 του ν.4412/2016 παρατίθεται το ειδικότερο περιεχόμενο του φακέλου δημόσιας σύμβασης, για τις δημόσιες συμβάσεις έργων και τις δημόσιες συμβάσεις μελετών και παροχής τεχνικών υπηρεσιών, αντίστοιχα, το περιεχόμενο του οποίου υποδιαιρείται σε τρεις (3) υποφακέλους.

Στοιχεία ελέγχου: στοιχεία φακέλου δημόσιας σύμβασης.

Ρυθμιστικό Πλαίσιο:

Άρθρα 45 και 277 του ν.4412/2016.

**2.2.2 Διαδικασία Ανάθεσης**

|  |  |
| --- | --- |
| **Σημείο Ελέγχου 1:** | **Οι διευκρινίσεις που δόθηκαν επί των τευχών διακήρυξης διασφαλίζεται ότι δεν τροποποιούν ουσιωδώς τους όρους της διακήρυξης αλλά απλά αποτελούν διευκρινήσεις ασαφών όρων;** |

Από το συνδυασμό των άρθρων 60 παρ. 3 και 67 παρ. 2 του ν. 4412/2016, προβλέπεται η δυνατότητα της αναθέτουσας αρχής, ενόσω διαρκεί η προθεσμία υποβολής προσφορών, να παρέχει πρόσθετες πληροφορίες ή διευκρινίσεις σχετικά με τους όρους της διακήρυξης, τις προδιαγραφές ή οποιαδήποτε άλλα σχετικά δικαιολογητικά, εφόσον έχουν ζητηθεί εγκαίρως από τους οικονομικούς φορείς.

Η σχετική δυνατότητα της Αναθέτουσας Αρχής ασκείται, για τις μεν συμβάσεις εκτιμώμενης αξίας άνω των ορίων, το αργότερο έως 6 ημέρες πριν από τη λήξη της προθεσμίας υποβολής προσφορών, για δε τις συμβάσεις κάτω των ορίων, το αργότερο έως 4 ημέρες πριν την λήξη της προθεσμίας υποβολής προσφορών. Η ίδια προθεσμία προ 4 ημερών ισχύει και σε περίπτωση επισπευσμένης διαδικασίας.

Σε περίπτωση μη τήρησης των σχετικών προθεσμιών η αναθέτουσα αρχή οφείλει να παρατείνει την προβλεπόμενη προθεσμία υποβολής προσφορών. Η διάρκεια της παράτασης είναι ανάλογη με τη σπουδαιότητα των πληροφοριών που ζητήθηκαν. Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται από τις αναθέτουσες αρχές να παρατείνουν τις προθεσμίες.

Η Αναθέτουσα Αρχή, τηρώντας τις αρχές της διαφάνειας και της ίσης μεταχείρισης προς όλους τους συμμετέχοντες οικονομικούς φορείς διευκρινίζει τυχόν ασάφειες ή αοριστίες που επισημαίνονται στους όρους της διακήρυξης. Οι παρεχόμενες διευκρινίσεις εντάσσονται στο κανονιστικό πλαίσιο του διαγωνισμού και συμπληρώνουν τους όρους της διακήρυξης, δεσμεύοντας με το περιεχόμενό τους τους ενδιαφερόμενους να συμμετέχουν οικονομικούς φορείς. Η δε πράξη παροχής διευκρινίσεων είναι εκτελεστή και μπορεί να προσβληθεί από τους οικονομικούς φορείς.

Επισημαίνεται ότι οι παρεχόμενες διευκρινίσεις δεν δύναται να επιφέρουν ουσιώδεις τροποποιήσεις στο φυσικό και οικονομικό αντικείμενο της υπό ανάθεση σύμβασης ή άλλες ουσιώδεις αλλαγές στους όρους της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας λήξης υποβολής και αποσφράγισης προσφορών).

Σε περίπτωση που με τις συμπληρωματικές πληροφορίες ή τις διευκρινίσεις επέρχονται σημαντικές αλλαγές στα έγγραφα της σύμβασης, τότε η Αναθέτουσα Αρχή οφείλει να παρατείνει την αρχικά προβλεφθείσα προθεσμία υποβολής προσφορών, κατά χρόνο ανάλογο της σπουδαιότητας των αλλαγών, καθώς και να προβεί στο σύνολο των απαιτούμενων διατυπώσεων δημοσιότητας, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών τους.

Επισημαίνεται ότι τυχόν ουσιώδεις τροποποιήσεις όρων της διακήρυξης, όπως π.χ. αλλαγή του κριτηρίου ανάθεσης ή της στάθμισης των κριτηρίων, οδηγούν σε ακύρωση της διαγωνιστικής διαδικασίας και έναρξη νέας διαγωνιστικής διαδικασίας.

Ελέγχεται εάν οι τυχόν διευκρινίσεις που έχουν δοθεί αποτελούν ουσιώδη τροποποίηση όρων της Διακήρυξης. Σε περίπτωση που αποτελεί ουσιώδη τροποποίηση ελέγχεται αν έχει δοθεί ισόχρονη παράταση της καταληκτικής ημερομηνίας υποβολής προσφορών.

Στοιχεία ελέγχου: Ερωτήσεις ενδιαφερομένων οικονομικών φορέων και απαντήσεις Αναθέτουσας Αρχής σε σχέση με τη Διακήρυξη.

Ρυθμιστικό Πλαίσιο:

Αρθ. 24 και 46-47 του ν. 4412/2016

Το υπ’ αριθμ. 4121/30-7-2020 έγγραφο της ΕΑΑΔΗΣΥ (ΑΔΑ: ΩΡΗ9ΟΞΤΒ-2ΧΖ).

Άρθρα 60 παρ. 3, 67 παρ. 2, 121 παρ. 3 και 297 παρ. 2 του ν. 4412/2016.

Άρθρο 132 ν. 4412/2016 και Κατευθυντήρια Οδηγία 22 ΕΑΑΔΗΣΥ (ΑΔΑ 7ΜΥΤΟΞΤΒ-ΖΓΖ).

Άρθρο 24 σε συνδυασμό με αρ. 73 παρ. 4 περ. δ. Ν. 4412/2016.Άρθρο 262 και 305 Ν. 4412/2016.

|  |  |
| --- | --- |
| **Σημείο Ελέγχου 2:** | **Η συγκρότηση των αναγκαίων συλλογικών οργάνων έγινε κατ΄ εφαρμογή των οικείων διατάξεων όσον αφορά τη σύνθεση και την εν γένει λειτουργία τους;** |

Ελέγχεται εάν τηρήθηκε το ισχύον θεσμικό πλαίσιο για την συγκρότηση συλλογικών οργάνων (αρ.221 ν.4412/2016, ΚΔΔ).

Ρυθμιστικό Πλαίσιο:

Άρθρο 221 ν.4412/2016, ΚΔΔ

|  |  |
| --- | --- |
| **Σημείο Ελέγχου 3:** | **Βεβαιώνεται η συμπλήρωση και ενημέρωση του φακέλου δημόσιας σύμβασης που τηρείται από την αναθέτουσα αρχή με τα στοιχεία που αφορούν στην ανάθεση της σύμβασης?** |

Ο Ανεξάρτητος Ελεγκτής εξετάζει ότι ενημερώθηκε και συμπληρώθηκε ο τηρούμενος φάκελος δημόσιας σύμβασης με τα στοιχεία που αφορούν στο στάδιο ανάθεσης της σύμβασης (π.χ. διακήρυξη, προσφορές, πρακτικά αξιολόγησης, εγκριτικές αποφάσεις αποφαινόμενων οργάνων, τυχόν προδικαστικές προσφυγές / τυχόν ένδικα μέσα (αίτηση αναστολής / αίτηση ακύρωσης, αποφάσεις κατακύρωσης κ.λπ).

(βλ. ερώτηση 9 στο κεφ. 2.2.)

Ρυθμιστικό Πλαίσιο:

Άρθρο 45 ν. 4412/2016

|  |  |
| --- | --- |
| **Σημείο Ελέγχου 4:** | **Περιλαμβάνονται στο φάκελο της σύμβασης α) τα πρακτικά Επιτροπών Αξιολόγησης των προσφορών των οικονομικών φορέων β) οι εγκριτικές αυτών αποφάσεις των αποφαινομένων οργάνων της αναθέτουσας αρχής?** |

Ο Ανεξάρτητος Ελεγκτής εξετάζει την ύπαρξη πρακτικών των Επιτροπών Αξιολόγησης για τα επιμέρους, κατά περίπτωση, στάδια της διαγωνιστικής διαδικασίας (δικαιολογητικά συμμετοχής/τεχνική προσφορά, οικονομική προσφορά, κατακύρωση), σύμφωνα με την περιγραφόμενη στην Διακήρυξη διαδικασία αξιολόγησης προσφορών, όπως επίσης την ύπαρξη των εγκριτικών αποφάσεων των αρμόδιων αποφαινόμενων οργάνων της αναθέτουσας αρχής.

Ρυθμιστικό Πλαίσιο:

Άρθρο 100 παρ.4, 103 παρ. 6, 105 Ν. 4412/2016.

Άρθρο 315, 316 Ν. 4412/2016.

Πρακτικά Επιτροπών Αξιολόγησης

Αποφάσεις Αναθέτουσας Αρχής

|  |  |
| --- | --- |
| **Σημείο Ελέγχου 5:** | **Τηρήθηκαν οι προθεσμίες άσκησης προδικαστικής προσφυγής κατά πράξεων που εκδίδονται πριν τη σύναψη της σύμβασης;** |

Ο Ανεξάρτητος Ελεγκτής εξετάζει εάν τηρήθηκε η αναφερόμενη στη διακήρυξη διαδικασία και οι σχετικές προθεσμίες για την παροχή έννομης προστασίας κατά τη σύναψη δημοσίων συμβάσεων, σύμφωνα με τα ειδικότερα οριζόμενα στα άρθρα 360 επ. του ν . 4412/2016.

Οι ελάχιστες προθεσμίες ανά στάδιο είναι οι ακόλουθες :

1. Για προσφυγή κατά πράξης της Αναθέτουσας Αρχής:

(α) 10 ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν χρησιμοποιήθηκαν άλλα μέσα επικοινωνίας, άλλως,

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

2. Για προσφυγή κατά παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Ρυθμιστικό Πλαίσιο:

Βιβλίο IV ν. 4412/2016 (ειδικότερα άρ. 361, 364, 372).

Τεύχη Διακήρυξης.

|  |  |
| --- | --- |
| **Σημείο Ελέγχου 6:** | **Βεβαιώνεται η έκδοση της απόφασης κατακύρωσης και η εν γένει τήρηση των οριζομένων στο άρθρο 105 του ν.4412/16;** |

Ο Ανεξάρτητος Ελεγκτής εξετάζει εάν έχει εκδοθεί απόφαση κατακύρωσης σύμφωνα με τα οριζόμενα στο άρθρο 105 του Ν.4412/2016.

Ρυθμιστικό Πλαίσιο:

Άρθρο 105 του ν.4412/16.

Απόφαση Κατακύρωσης.

**2.3 Έλεγχος Σχεδίου Σύμβασης**

|  |  |
| --- | --- |
| **Σημείο Ελέγχου 1:** | **Στην περίπτωση που υπάγεται η σύμβαση στον προσυμβατικό έλεγχο του Ελεγκτικού Συνεδρίου, έχει ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο;** |

Στην περίπτωση που η ελεγχόμενη σύμβαση έχει προϋπολογιζόμενη δαπάνη που υπερβαίνει το ποσό των 5.000.000 Ευρώ, μη συμπεριλαμβανομένου ΦΠΑ, υπάγεται στον προσυμβατικό έλεγχο νομιμότητας του Ελεγκτικού Συνεδρίου, σύμφωνα με τη διάταξη του άρθρου 324 παρ. 1-3 του Ν. 4700/2020.

Ο Ανεξάρτητος Ελεγκτής εξετάζει εάν η ελεγχόμενη σύμβαση υπάγεται καθ’υποκείμενο και κατά τη χρηματική της αξία στον προσυμβατικό έλεγχο του Ελεγκτικού Συνεδρίου.

Στην περίπτωση που υπάγεται, λαμβάνει την Πράξη του Ελεγκτικού Συνεδρίου σύμφωνα με την οποία δεν κωλύεται η υπογραφή της σύμβασης και από την οποία προκύπτει ότι έχει ολοκληρωθεί ο προσυμβατικός έλεγχος από το Ελεγκτικό Συνέδριο.

Ρυθμιστικό Πλαίσιο:

Άρθρο 324 επ. Ν.4700/2020

Πράξη του Ελεγκτικού Συνεδρίου σύμφωνα με την οποία δεν κωλύεται η υπογραφή της σύμβασης

|  |  |
| --- | --- |
| **Σημείο Ελέγχου 2:** | **Τηρήθηκε η διαδικασία προέγκρισης σύμβασης από την ΕΥΣΤΑ σε περίπτωση που προβλέπεται από την ΥΑ Συστήματος Διαχείρισης και Ελέγχου των Δράσεων και των Έργων του ΤΑΑ;** |

Ο Ανεξάρτητος Ελεγκτής εξετάζει:

α) εάν έχει δοθεί σύμφωνη γνώμη της ΕΥΣΤΑ για την έγκριση της σύμβασης,

β) εάν η σύμβαση που υπεγράφη δεν έχει καμία ουσιώδη αλλαγή σε σχέση με το σχέδιο της σύμβασης επί του οποίου δόθηκε σύμφωνη γνώμη από την ΕΥΣΤΑ.

Προς τούτο ο Ανεξάρτητος Ελεγκτής αντιπαραβάλει το εγκεκριμένο από την ΕΥΣΤΑ σχέδιο της σύμβασης με το υπογεγραμμένο κείμενο της σύμβασης.

Ρυθμιστικό Πλαίσιο:

ΥΑ ΣΔΕ, Διαδικασία Δ5.

|  |  |
| --- | --- |
| **Σημείο Ελέγχου 3:** | **Το φυσικό αντικείμενο και οι λοιποί όροι υλοποίησης της σύμβασης ταυτίζεται με το φυσικό αντικείμενο και τους λοιπούς όρους υλοποίησης αντίστοιχα που αναφέρονται στη διακήρυξη ή στα λοιπά έγγραφα της σύμβασης;** |

Ο Ανεξάρτητος Ελεγκτής εξετάζει εάν το φυσικό αντικείμενο όπως περιγράφεται στη σύμβαση ταυτίζεται με το φυσικό αντικείμενο όπως περιελήφθη στη διακήρυξη.

Το ίδιο ισχύει και για τους λοιπούς όρους υλοποίησης της σύμβασης, όπως ενδεικτικά : η συνολική διάρκεια οι επιμέρους – ανά παραδοτέο – χρόνοι υλοποίησης , ο τόπος εκτέλεσης της σύμβασης, διαδικασία παρακολούθησης εκτέλεσης, διαδικασία υποβολής / παραλαβής παραδοτέων, τρόπος πληρωμής.

Ρυθμιστικό Πλαίσιο:

Έγγραφα Διακήρυξης και Σύμβασης.

|  |  |
| --- | --- |
| **Σημείο Ελέγχου 4:** | **H συμβατική διάρκεια και ο χρονικός προγραμματισμός της υλοποίησης συμφωνεί με τα σχετικά οριζόμενα στη διακήρυξη και την απόφαση ένταξης ;** |

Ο Ανεξάρτητος Ελεγκτής εξετάζει αν η προβλεπόμενη στη σύμβαση διάρκεια υλοποίησης του έργου, συμφωνεί με την προβλεπόμενη στη διακήρυξη διάρκεια και τον χρονικό προγραμματισμό υλοποίησης αυτής σύμφωνα με την απόφαση ένταξης.

Ρυθμιστικό Πλαίσιο:

Έγγραφα Διακήρυξης και Σύμβασης, ΤΔΕ.

|  |  |
| --- | --- |
| **Σημείο Ελέγχου 5:** | **Το συμβατικό τίμημα ταυτίζεται με το ποσό που αναφέρεται στην απόφαση κατακύρωσης;** |

Ο Ανεξάρτητος Ελεγκτής αντιπαραβάλλει το αναγραφόμενο στη σύμβαση συμβατικό τίμημα με το αντίστοιχο ποσό που αναγράφεται στην απόφαση κατακύρωσης για να εξεταστεί η μεταξύ τους συμφωνία.

Ρυθμιστικό Πλαίσιο:

Έγγραφα Σύμβασης και Απόφαση Κατακύρωσης.

|  |  |
| --- | --- |
| **Σημείο Ελέγχου 6:** | **Τηρήθηκαν οι διατυπώσεις δημοσιότητας μετά τη σύναψη της Σύμβασης; Έχει συνταχθεί σχέδιο του τυποποιημένου κατά περίπτωση εντύπου 3 κατά τον Κανονισμό (ΕΚ) 2015/1986 «Γνωστοποίηση συναφθείσας σύμβασης» για τα αποτελέσματα της υπό σύναψη σύμβασης, επαρκώς και σύμφωνα με τις αντίστοιχες απαιτήσεις και έχει δημοσιευθεί καταλλήλως;** |

Α) Για συμβάσεις αξίας άνω των ορίων του άρθρου 5 του ν. 4412/2016, το αργότερο 30 ημέρες μετά τη σύναψη σύμβασης σε συνέχεια της σχετικής απόφασης ανάθεσης οι αναθέτουσες αρχές αποστέλλουν στην ΕΕΕΕ γνωστοποίηση συναφθείσας σύμβασης με τα αποτελέσματα της διαδικασίας σύναψης της σύμβασης.(Αρθ. 64 ν. 4412/2016)

Ο Ανεξάρτητος Ελεγκτής εξετάζει εάν έχει δημοσιευθεί στην ΕΕΕΕ, εντός 30 ημερών από την σύναψη της σύμβασης, το τυποποιημένο κατά περίπτωση εντύπου κατά τον Κανονισμό (ΕΚ) 2015/1986 «Γνωστοποίηση συναφθείσας σύμβασης» για τα αποτελέσματα της υπό σύναψη σύμβασης.

Β) Ανάρτηση στο ΚΗΜΔΗΣ (για συμβάσεις άνω των 2.500 Ευρώ)

Οι συμβάσεις που αφορούν διαγωνισμούς, με εκτιμώμενη αξία σύμβασης άνω των ορίων του άρθρου 5 του ν. 4412/2016, καταχωρίζονται στο ΚΗΜΔΗΣ αμέσως μετά την δημοσίευση της γνωστοποιήσεως του άρθρου 64 σύμφωνα με την παρ. 3 του άρθρου 66 και την παρ. 2 του άρθρου 296 του ν. 4412/2016 και πριν την εκτέλεση οποιασδήποτε δαπάνης.

Τα συμφωνητικά που αφορούν διαγωνισμούς κάτω των κοινοτικών ορίων καταχωρίζονται στο ΚΗΜΔΗΣ αμέσως μετά την υπογραφή τους και πριν την εκτέλεση οποιασδήποτε δαπάνης.

Ρυθμιστικό Πλαίσιο:

Σχέδιο του τυποποιημένου εντύπου 3 «Γνωστοποίησης συναφθείσας σύμβασης».

Άρθρο 64 και 294 Ν. 4412/2016,

Εκτελεστικός Κανονισμός ΕΚ 2015/1986

Άρθρο 10 παρ.1 η) της ΥΑ 76928/13-7-2021 (Β3075).

**2.4 Έλεγχος[[7]](#footnote-7) υλοποίησης φυσικού και οικονομικού[[8]](#footnote-8) αντικειμένου του Έργου**

|  |  |
| --- | --- |
| **Σημείο Ελέγχου 1:** | **Βεβαιώνεται ότι, εάν υφίσταται τροποποίηση νομικής δέσμευσης, έχουν τηρηθεί τα οριζόμενα στην ΥΑ ΣΔΕ και στο Εγχειρίδιο Διαδικασιών σχετικά με την προέγκριση από την ΕΥΣΤΑ;** |

Ο ελεγκτής εφόσον έχει επέλθη τροποποίηση νομικής δέσμευση, βεβαιώνει ότι ο Φορέας Υλοποίησης υπέβαλε στην ΕΥΣΤΑ αίτημα για την χορήγηση προέγκρισης τροποποίησης της σύμβασης, πριν η τροποποίηση αυτή εγκριθεί από τα αρμόδια όργανά του, συνοδευόμενο από το σύνολο των απαιτούμενων για την εξέτασή του εγγράφων, καθώς και τυχόν συμπληρωματικά στοιχεία που ζητήθηκαν από την ΕΥΣΤΑ. Σχετικώς, βεβαιώνει την ύπαρξη θετικής γνώμης, καθώς και την υιοθέτηση τυχόν αλλαγών που επισημάνθηκαν από την ΕΥΣΤΑ, στο πλαίσιο έκδοσης της ανωτέρω, στην τροποποιημένη σύμβαση.

Επιπλέον, στην περίπτωση που η τροποποίηση της νομικής δέσμευσης επηρεάζει και στοιχεία της απόφασης ένταξης, εξετάζει και βεβαιώνει ότι ακολουθήθηκε η προβλεπόμενη διαδικασία στην ΥΑ ΣΔΕ περί τροποποίησης της τελευταίας.

Ρυθμιστικό Πλαίσιο:

Άρθρο 5, παρ. 7 της ΥΑ 119126 ΕΞ 2021/28.09.2021 (Β’ 4498)

|  |  |
| --- | --- |
| **Σημείο Ελέγχου 1Α:** | **Βεβαιώνεται ότι, εάν υφίσταται τροποποίηση νομικής δέσμευσης, αυτή έγινε σύμφωνα με τα προβλεπόμενα στο οικείο θεσμικό πλαίσιο;** |

Ο ελεγκτής, εφόσον έχει επέλθη τροποποίηση νομικής δέσμευση, βεβαιώνει ότι ο Φορέας Υλοποίησης τροποποίησε τη σύμβαση σύμφωνα με τα προβλεπόμενα στο οικείο θεσμικό πλαίσιο, συνεπώς βεβαιώνεται η νομιμότητα αυτής.

Περαιτέρω, επισκοπεί την τροποποίηση της σύμβασης σε σχέση με τις προβλέψεις της Απόφασης Ένταξης ως ίσχυε κατά τον χρόνο της τροποποίησης της σύμβασης, προκειμένου να βεβαιώσει ότι η τροποποίηση δεν έρχεται σε αντίθεση με την ισχύουσα (κατά τον χρόνο εκείνο) Απόφαση Ένταξης. Τέλος, βεβαιώνει ότι η τροποποιημένη σύμβαση έχει (επίσης) αναρτηθεί στο ΟΠΣ ΤΑ.

Ρυθμιστικό Πλαίσιο:

Άρ. 132 ή άρ. 337, Άρ. 324 επόμ, Άρ. 38 (ή 260 για συμβάσεις έργων, προμηθειών ή υπηρεσιών στους πρώην εξαιρούμενους τομείς), Άρ. 147, 149, Άρ. 156, Άρ. 186 και συναφή άρθρα του Ν.4412/13

|  |  |
| --- | --- |
| **Σημείο Ελέγχου 2:** | **Βεβαιώνεται η έκδοση των τυχόν απαιτούμενων αδειοδοτήσεων και μελετών (χωροθέτησης, ΜΠΕ ή απαλλαγή απ’ αυτές, εγκεκριμένοι περιβαλλοντικοί όροι, κλπ.);** |

O Ελεγκτής επισκοπεί τον φάκελο του έργου και επιβεβαιώνει ότι περιλαμβάνονται σε αυτόν οι απαιτούμενες αδειοδοτήσεις και οι φάκελοι απαλλοτρίωσης σύμφωνα με τα προβλεπόμενα στη σύμβαση.

Επιπλέον, ο ελεγκτής επιβεβαιώνει ότι περιλαμβάνονται στον φάκελο και οι απαιτούμενες μελέτες, σύμφωνα με τα προβλεπόμενα στη σύμβαση.

|  |  |
| --- | --- |
| **Σημείο Ελέγχου 3:** | **Βεβαιώνεται ότι ο Φορέας Υλοποίησης παρακολουθεί την εκτέλεση του έργου σύμφωνα με το συμβατικό χρονοδιάγραμμα υλοποίησης/κατασκευής αυτού και σε περιπτώσεις αποκλίσεων έχει προσδιορίσει διορθωτικά μέτρα και περίοδο συμμόρφωσης;** |

Ο Ελεγκτής επιβεβαιώνει την τήρηση της συνολικής και των τμηματικών προθεσμιών υλοποίησης, λαμβάνοντας υπόψη το εγκεκριμένο χρονοδιάγραμμα, ως αποτυπώνεται στη σύμβαση. Σε περίπτωση αποκλίσεων ελέγχεται η σχετική αλληλογραφία μεταξύ Φορέα Υλοποίησης και παραχωρησιούχου για τη λήψη διορθωτικών μέτρων και την παρακολούθηση της συμμόρφωσης με αυτά.

Εξετάζει επίσης εάν έχει επέλθει τροποποίηση της σύμβαση ως προς το εξεταζόμενο σημείο και βεβαιώνει τη συμμόρφωση με την προβλεπόμενη διαδικασία τροποποίησης της σύμβασης, καθώς και ότι οι τροποποιήσεις αυτές δεν θέτουν σε κίνδυνο την έγκαιρη και ικανοποιητική επίτευξη των εγκεκριμένων οροσήμων και στόχων του έργου και του Εθνικού Σχεδίου Ανάκαμψης και Ανθεκτικότητας.

Σε κάθε περίπτωση, εξετάζει ότι ο φορέας υλοποίησης ενημερώνει εμπρόθεσμα την ΕΥΣΤΑ επί των ανωτέρω, με όλα τα προβλεπόμενα έγγραφα που τεκμηριώνουν την πορεία εξέλιξης του έργου (δελτίο ωρίμανσης, δελτίο παρακολούθησης υλοποίησης σύμβασης).

|  |  |
| --- | --- |
| **Σημείο Ελέγχου 4:** | **Τηρήθηκε η διαδικασία πιστοποίησης/παραλαβής του φυσικού αντικειμένου  σύμφωνα με τις διατάξεις του ισχύοντος νομικού πλαισίου;** |

Ο Ελεγκτής επισκοπεί τα οριζόμενα στη σύμβαση προκειμένου να επιβεβαιώσει ότι τηρούνται οι προβλεπόμενες διαδικασίες πιστοποίησης του φυσικού αντικειμένου που ορίζονται στους όρους εκτέλεσης αυτής και στο άρθρο 4 της ΥΑ 373330 (Β’ 6457/2021).

Ειδικά βεβαιώνει, αν απαιτείται, ότι έχουν υποβληθεί Εκθέσεις του Ανεξάρτητου Μηχανικού, στο προβλεπόμενο από την σύμβαση χρονοδιάγραμμα, και έχουν επικυρωθεί από αρμόδιο όργανο.

Εάν απαιτείται από τα πραγματικά περιστατικά, εξετάζει την ενεργοποίηση τυχόν ποινικών ρητρών κ.λπ.

|  |  |
| --- | --- |
| **Σημείο Ελέγχου 4Α:** | **Βεβαιώνεται ότι η υλοποίηση του φυσικού αντικειμένου του έργου είναι σε συμφωνία με την απόφαση ένταξης και τα συμβατικά κείμενα;** |

Ο Ελεγκτής επισκοπεί τα οριζόμενα στη σύμβαση προκειμένου να επιβεβαιώσει τη συμφωνία με την Απόφαση Ένταξη, τα ειδικότερα οριζόμενα στο ΤΔΕ, καθώς και στα συμβατικά κείμενα.

|  |  |
| --- | --- |
| **Σημείο Ελέγχου 5:** | **Βεβαιώνεται η τήρηση κανόνων δημοσιότητας σύμφωνα με τις απαιτήσεις του Κανονισμού (ΕΕ) αριθ. 2021/241 της Στρατηγικής Επικοινωνίας & Δημοσιότητας και του Οδηγού Επικοινωνίας του Εθνικού Σχεδίου Ανάκαμψης και Ανθεκτικότητας Ελλάδα 2.0 (έμβλημα της ΕΕ, δήλωση ότι το έργο  χρηματοδοτείται από το ΤΑΑ, κ.λ.π.);** |

Ο ελεγκτής εξετάζει την τήρηση των κανόνων δημοσιότητας (Ύπαρξη πινακίδων πληροφόρησης, αναμνηστικές πλάκες λοιπό προωθητικό υλικό, χρήση των εγκεκριμένων λογοτύπων, του εμβλήματος της Ε.Ε και της δήλωσης χρηματοδότησης κ.λπ), σε συμφωνία και με τα οριζόμενα στον Οδηγό Επικοινωνίας Σχεδίου Ελλάδα 2.0 που βρίσκεται αναρτημένος στην επίσημη ιστοσελίδα του ΤΑΑ, καθώς και των υποχρεώσεων που έχει αναλάβει ο ΦΥ και ρητά ορίζονται στο Παράρτημα Ι της Απόφασης Ένταξης του έργου.

Εφόσον απαιτηθεί, ο ελεγκτής διενεργεί επιτόπια επαλήθευση προς επιβεβαίωση της τήρησης των κανόνων δημοσιότητας.

|  |  |
| --- | --- |
| **Σημείο Ελέγχου 6:** | **Έχουν υποβληθεί τα Δελτία Παρακολούθησης Υλοποίησης Σύμβασης και η σχετική τεκμηρίωση στο ΟΠΣ ΤΑ, σύμφωνα με τα προβλεπόμενα στο Εγχειρίδιο Διαδικασιών, στα οποία καταγράφονται τα στοιχεία του εκτελεσθέντος φυσικού και οικονομικού αντικειμένου του έργου καθώς και στοιχεία που τεκμηριώνουν την πορεία εξέλιξης του έργου, τυχόν καθυστερήσεις/ εμπλοκές και διορθωτικά μέτρα (εφόσον απαιτούνται) ;** |

Ο ΑΕ επισκοπεί το ΟΠΣ ΤΑ προκειμένου να επιβεβαιώσει ότι έχουν υποβληθεί τα απαιτούμενα Δελτία Παρακολούθησης Υλοποίησης Σύμβασης, σύμφωνα με τα προβλεπόμενα στη Διαδικασίας Δ6 του Εγχειριδίου Διαδικασιών του ΟΠΣ ΤΑ.

|  |  |
| --- | --- |
| **Σημείο Ελέγχου 7:** | **Βεβαιώνεται ότι οι πραγματοποιηθείσες δαπάνες του έργου που χρηματοδοτούνται από το ΤΑΑ:** |
| **7.1** | **- αφορούν αποκλειστικά το ενταγμένο έργο στο ΤΑΑ και την αντίστοιχη σύμβαση;** |

O AE ελέγχει το σύνολο των πραγματοποιηθέντων δαπανών του έργου προκειμένου να βεβαιώσει ότι αυτές αφορούν το ενταγμένο έργο στο ΤΑΑ και προβλέπονται στην αντίστοιχη σύμβαση. Για το σκοπό αυτό επισκοπεί την Απόφαση Ένταξης του έργου και το ΤΔΕ αυτού, τη σύμβαση και το σύνολο των αποδεικτικών εγγράφων που συνοδεύουν τη δαπάνη.

Ειδικότερα, ελέγχεται ότι τα τιμολόγια και λοιπά παραστατικά της δαπάνης αντιστοιχούν στην ελεγχόμενη σύμβαση και στον ανάδοχο (ή στον υπεργολάβο/ους αυτής), η περιγραφή αντιστοιχεί σε φυσικό αντικείμενο-παραδοτέο της σύμβασης και ότι τα ποσά των παραστατικών προβλέπονται στον συμβατικό προϋπολογισμό του παραδοτέου που έχει παραληφθεί.

|  |  |
| --- | --- |
| **7.2** | **- υποστηρίζονται από εξοφλημένο τιμολόγιο ή από λογιστικό έγγραφο ισοδύναμης αποδεικτικής αξίας τα οποία είναι πλήρη και ορθά όσον αφορά το περιεχόμενό τους;** |

Ελέγχεται ο φάκελος πληρωμής που τηρείται στον Φορέα Υλοποίησης προκειμένου να επιβεβαιωθεί ότι κάθε δαπάνη υποστηρίζεται από εξοφλημένα παραστατικά ή λογιστικά έγγραφα ισοδύναμης αποδεικτικής αξίας τα οποία είναι ορθά και πλήρη, σύμφωνα με τις διατάξεις του Ν. 4308/2014 (251/Α΄) «Ελληνικά Λογιστικά Πρότυπα, συναφείς ρυθμίσεις και άλλες διατάξεις». Ομοίως ελέγχονται τα αποδεικτικά ηλεκτρονικών εντολών πληρωμής, καθώς και η σχετική βεβαίωση ή άλλο έγγραφο από το οποίο προκύπτει το IBAN του αναδόχου.

|  |  |
| --- | --- |
| **7.3** | **- έχουν πραγματοποιηθεί εντός της επιλέξιμης περιόδου και του χρονοδιαγράμματος της σύμβασης;** |

Ελέγχεται ότι η ημερομηνία έκδοσης του τιμολογίου και των λoιπών παραστατικών εγγράφων (π.χ Δελτία Αποστολής) αντιστοιχούν στην επιλέξιμη περίοδο του ΤΑΑ και βρίσκονται σε συμφωνία με το συμβατικό χρονοδιάγραμμα και τις πιθανές τροποποιήσεις αυτού.

|  |  |
| --- | --- |
| **7.4** | **- είναι επιλέξιμες για χρηματοδότηση από το ΤΑΑ;** |

Ο ΑΕ επισκοπεί τον φάκελο του έργου, προκειμένου να βεβαιώσει στις δαπάνες που βαρύνουν το έργο για χρηματοδότηση από το ΤΑΑ δεν περιλαμβάνονται πρόστιμα, τυχόν χρηματοοικονομικές κυρώσεις ή άλλες μη επιλέξιμες σύμφωνα με τα οριζόμενα στο άρθρο 16 της ΥΑ ΣΔΕ με αρ. 119126/2021 (ΦΕΚ Β’ 4498).

|  |  |
| --- | --- |
| **7.5** | **- αντιστοιχούν σε υλοποιηθέν φυσικό αντικείμενο;** |

Ο ΑΕ ελέγχει την αντιστοίχιση των δαπανών με το υλοποιηθέν φυσικό αντικείμενο το οποίο προσδιορίζεται στην Απόφαση Ένταξης, στο ΤΔΕ, στη σύμβαση και στο ΤΔΣ, ως ορίζεται στη Διαδικασίας Δ6 του Εγχειριδίου Διαδικασιών.

Ειδικότερα ελέγχεται ότι οι δαπάνες αφορούν σε προϊόντα, υπηρεσίες ή έργα της σύμβασης, τα οποία έχουν παραδοθεί και παραληφθεί σύμφωνα με τα οριζόμενα στο πλαίσιο της σύμβασης.

Στην περίπτωση που απαιτηθεί επιτόπιος ελέγχου κατασκευών, ο ΑΕ προβαίνει σε μακροσκοπικό έλεγχο σε επίπεδο εμφανών κατασκευαστικών ενοτήτων - τμημάτων του έργου, εξετάζοντας παράλληλα την έγκριση των επιμετρήσεων και την ενσωμάτωση υλικών επί τόπου.

|  |  |
| --- | --- |
| **Σημείο Ελέγχου 8:** | **Υπάρχει χωριστή λογιστική μερίδα για το έργο ή έχουν δημιουργηθεί άλλοι μέθοδοι όπως καθορισμένα κέντρα κόστους που επιτρέπουν την ταυτοποίηση των δαπανών που κατανέμονται στο έργο;** |

O AE ελέγχει ότι τηρείται διακριτή λογιστική μερίδα από τον Φορέα Υλοποίησης ή εφαρμόζει άλλη μέθοδος, η οποία επιτρέπει με ισοδύναμο τρόπο την τη διάκριση των δαπανών και των επιχορηγήσεων εκάστου έργου που υλοποιεί.

|  |  |
| --- | --- |
| **Σημείο Ελέγχου 9:** | **Βεβαιώνεται ότι τα στοιχεία του οικονομικού αντικειμένου, όπως αυτό έχει αποτυπωθεί στο ΟΠΣ ΤΑ συμφωνούν με τα τηρούμενα στοιχεία στη λογιστική μερίδα του έργου;** |

Ο ΑΕ ελέγχει τις καταχωρήσεις δαπανών που έχουν δηλωθεί στο ΟΠΣ ΤΑ (Εντύπο Δ6\_Ε2 του Εγχειριδίου Διαδικασιών ΤΑΑ) με τις αντίστοιχες δαπάνες που περιλαμβάνονται στη λογιστική μερίδα του έργου, προκειμένου να επαληθεύσει την συμφωνία των στοιχείων του οικονομικού αντικειμένου που δηλώνονται στο ΟΠΣ ΤΑ και υποστηρίζονται από τα αντίστοιχα παραστατικά και δικαιολογητικά έγγραφα.

**2.5 Έλεγχος ολοκλήρωσης του Έργου**

Η εν λόγω ενότητα προσεγγίζεται ελεγκτικά, αναλογικά των αναφερόμενων στα προηγούμενα σημεία ελέγχου.

**2.6. Έλεγχος επίτευξης ελεγχόμενου Οροσήμου/Στόχου**

|  |  |
| --- | --- |
| **Σημείο Ελέγχου1:** | **Βεβαιώνεται η ικανοποιητική επίτευξη των του ελεγχόμενου Οροσήμου/Στόχου;** |

Ο Ανεξάρτητος Ελεγκτής επιβεβαιώνει την ικανοποιητική επίτευξη του ελεγχόμενου Οροσήμου/Στόχου, λαμβάνοντας υπόψη όλες τις πτυχές για την ικανοποιητική επίτευξη αυτού που ορίζονται στην εκτελεστική απόφαση του Συμβουλίου για την έγκριση του ΕΣΑΑ και τις σχετικές με το Ορόσημο/Στόχο επιχειρησιακές ρυθμίσεις. Η εξαγωγή ελεγκτικού συμπεράσματος επί του συγκεκριμένου σημείου προκύπτει με βάση τα αποτελέσματα της εξέτασης των ενοτήτων που έχουν προηγηθεί, και για την υποστήριξή του παρέχεται σύντομη συνθετική παρουσίαση των λόγων που οδηγούν στην επιβεβαίωση της ικανοποιητικής επίτευξης του Ο/Σ, με αξιοποίηση επιμέρους συμπερασμάτων των προηγηθέντων ενοτήτων. Εφόσον η εξέλιξη του/των έργου/έργων που συνεισφέρουν στο Ορόσημο/Στόχο κατά το χρόνο διενέργειας του ελέγχου, υπερβαίνει το στάδιο επίτευξης αυτού, ο Ελεγκτής εξετάζει και τα σημεία ελέγχου που αφορούν στην υλοποίηση του φυσικού και οικονομικού αντικειμένου του έργου/έργων, χωρίς ωστόσο τυχόν μη επιβεβαίωση των σημείων αυτών να επηρεάζει την βεβαίωσή του ελεγχόμενου Οροσήμου/Στόχου υπό τον όρο ότι το εξεταζόμενο φυσικό και οικονομικό αντικείμενο δεν περιλαμβάνεται ή αποτελεί ουσιώδη όρο της επίτευξης του Οροσήμου και σε κάθε περίπτωση δεν αναιρεί την επίτευξη του.

**3. Έλεγχος μη ύπαρξης ενδείξεων[[9]](#footnote-9) απάτης[[10]](#footnote-10)**

|  |  |
| --- | --- |
| **Σημείο Ελέγχου 1:** | **Επιβεβαιώνεται η πρόβλεψη αναλογικών μέτρων από τον ελεγχόμενο φορέα προκειμένου να αποφευχθεί ο κίνδυνος εντοπισμού παρατυπίας[[11]](#footnote-11) που περιέχει ένδειξη απάτης;** |

Ο ελεγκτής στο πλαίσιο των συνεντεύξεων κατανόησης που διενεργεί και εξοικείωσής του με το περιβάλλον του ελεγχόμενου φορέα και έργου, ενημερώνεται κατανόηση και επαγρύπνηση του ΦΥ σε θέματα εντοπισμού παρατυπιών που περιέχουν ένδειξη απάτης.

Αναλόγως του σταδίου διεξαγωγής του ελέγχου, ο ελεγκτής επισκοπεί τα Τεύχη Διακήρυξης, τη Σύμβαση, τις αποφάσεις συγκρότησης των Επιτροπών Αξιολόγησης, Ενστάσεων και Παραλαβής των Έργων ευθύνης του, τα στοιχεία υλοποίησης του Έργου και τυχόν πορίσματα ελέγχου που έχουν διενεργήσει άλλες ελεγκτικές αρχές, προς εντοπισμό σημείων, μέτρων ή και ενεργειών που δύνανται να αποτρέπουν τον κίνδυνο εντοπισμού περιπτώσεων παρατυπιών με ένδειξη απάτης, είτε ελέγχει την εφαρμογή των εν λόγω μέτρων. Ενδεικτικά, τέτοιο μέτρο μπορεί να είναι και η εκπαίδευση του προσωπικού του ελεγχόμενου φορέα σε θέματα εντοπισμού παρατυπιών που περιέχουν ένδειξη απάτης και η ενίσχυση της κατανόησης και εξοικείωσης των εμπλεκομένων στην πρόληψη τέτοιων φαινομένων.

Συναφώς, εξετάζει την ύπαρξη και στελέχωση Μονάδας Εσωτερικού Ελέγχου εντός του Υπουργείου Ευθύνης, την έκδοση σχετικού Κανονισμού Λειτουργίας της Μονάδας, καθώς και την έκδοση Εγχειριδίου Εσωτερικών Ελέγχων της Μονάδας. Επίσης, εξετάζει λοιπές Οδηγίες και Κατευθύνσεις που έχουν εκδοθεί προς την κατεύθυνση της ενίσχυσης της κατανόησης των εμπλεκόμενων στελεχών σε θέματα «σοβαρών παρατυπιών», καθώς και των μέτρων πρόληψης, εντοπισμού και αντιμετώπισης παρατυπιών που περιέχουν ένδειξη απάτης (π.χ. συμμετοχή σε εκπαιδευτικές ημερίδες, οδηγίες, παρουσιάσεις, συμμετοχή σε δίκτυο ενημέρωσης για θέματα απάτης, ανάπτυξη εγχειριδίου υλοποίησης έργων ΤΑΑ και αντιμετώπισης «σοβαρών παρατυπιών»). Επιπλέον, εξετάζει την τυχόν ανάπτυξη πολιτικής δεοντολογίας ή και εξειδικευμένης στρατηγικής κατά της απάτης και προσέγγισης αξιολόγησης των κινδύνων, εντός της δράσης του ΥΕ.

Επιπλέον, εξετάζει, προς ενίσχυση της διασφάλισής του, εάν ο Ανάδοχος ή ο Εργολάβος ή ο Παραχωρησιούχος, αναλόγως του έργου, διαθέτει Κώδικα Επιχειρηματικής Δεοντολογίας, ο οποίος καθοδηγεί στη διαμόρφωση ορθών επιχειρηματικών και επαγγελματικών συμπεριφορών, χαράσσοντας ξεκάθαρες κατευθυντήριες γραμμές σε θέματα (μεταξύ άλλων) ακεραιότητας, επιχειρηματικής ηθικής και σύγκρουσης συμφερόντων, ώστε όλοι οι εργαζόμενοι, οι προμηθευτές και οι συνεργάτες αυτού να μοιράζονται τις ίδιες βασικές αρχές και αξίες. Συναφώς, ο ελεγκτής δύναται να αναζητήσει στοιχεία διασφάλισης επί του εξεταζόμενου σημείου και στη σύμβαση του Ανεξάρτητου Μηχανικού, εάν προβλέπεται, και στην εν γένει εταιρική δομή αυτού, ιδίως δε εάν διαθέτει Σύστημα Διαχείρισης Ποιότητας και Πολιτική κατά της Διαφθοράς ή και Κώδικα Δεοντολογίας που να αποτυπώνει τις αποδεκτές επαγγελματικές, ηθικές, οικονομικές και κοινωνικές αξίες της εταιρείας, και να αναφέρεται σε θέματα σύγκρουσης συμφερόντων.

Ρυθμιστικό Πλαίσιο:

Implementing the Recovery and Resilience Facility - A general risk framework (Ares(2023) 6053672/6-9-20230

ANTI-FRAUD ADVICE for EU funded environmental investment projects in particular under the Recovery and Resilience Facility (Ares(2022) 7585403/3-11-2022)

ANTI-FRAUD ADVICE for the purchase of IT hardware and software under EU funded projects (Ares(2022) 5216701/18-7-2022)

Στρατηγική κατά της Απάτης της ΕΥΣΤΑ: https://greece20.gov.gr/wp-content/uploads/2021/11/Stratigiki\_Kata\_tis\_apatis\_EYSTA.pdf

ΥΑ ΣΔΕ/Διαδικασίες Δ12 και Δ13.

|  |  |
| --- | --- |
| **Σημείο Ελέγχου 2:** | **Επιβεβαιώνεται από τον μακροσκοπικό έλεγχο των δικαιολογητικών δαπανών που διενεργήθηκε υπό την ενότητα 2.4, ότι δεν προκύπτουν ασυνέπειες που ενδεχομένως εγείρουν θέμα "υπόνοιας απάτης" που σχετίζεται με το αν τα δικαιολογητικά του ελεγχόμενου είναι αληθή και ανταποκρίνονται στις πραγματικές δαπάνες, καθώς και με την τήρηση των προδιαγραφών της σύμβασης;** |

Ο ελεγκτής επί τη βάσει της εργασίας που έχει διενεργήσει και του υλικού που έχει επισκοπήσει αποφαίνεται σχετικά. Ο ελεγκτής για την εν λόγω εργασία του λαμβάνει υπόψη τον σχετικό Οδηγό της OLAF περί εντοπισμού πλαστών εγγράφων στον τομέα των διαρθρωτικών ενεργειών που έχει προστιθέμενη αξία και για το ΤΑΑ και είναι αναρτημένος στη ιστοσελίδα του ΤΑΑ, όπου στην ενότητα «2. Κόκκινες σημαίες» αυτού, δίνονται χαρακτηριστικά παραδείγματα εγγράφων τα οποία παρεκκλίνουν από τυποποιημένα και γενικώς αποδεκτά υποδείγματα εντύπων και τα οποία, αν εντοπιστούν, πρέπει να αποτελέσουν αντικείμενο περαιτέρω ελέγχου.

Επιπλέον, λαμβάνει υπόψη το Ενημερωτικό σημείωμα σχετικά με τους δείκτες απάτης για το ETΠA, το ΕΚΤ και το ΤΣ (COCOF 09/0003/00-EL) που έχει, επίσης, προστιθέμενη αξία και για το ΤΑΑ, όπου παρατίθεται μη εξαντλητικός κατάλογος των γενικά αναγνωρισμένων μορφών απάτης και σχετικοί δείκτες απάτης («κόκκινες σημαίες») στις συμβάσεις.

|  |  |
| --- | --- |
| **Σημείο Ελέγχου 3:** | **Βεβαιώνεται ο μη εντοπισμός παρατυπίας που περιέχει ένδειξη απάτης;** |

Λαμβάνοντας υπόψη τις εργασίες που διενεργήθηκαν για το σημείο (1) και (2), ο ελεγκτής βεβαιώνει τον μη εντοπισμό σχετικής παρατυπίας.

Ρυθμιστικό Πλαίσιο:

ΥΑ ΣΔΕ/ Διαδικασίες Δ8 και Δ12.

**4. Έλεγχος μη διπλής χρηματοδότησης**

|  |  |
| --- | --- |
| **Σημείο Ελέγχου 1:** | **Διασφαλίζεται η μη διπλή χρηματοδότηση της ίδιας δαπάνης από άλλο Ταμείο ή και Πρόγραμμα της Ένωσης;** |

Ο ελεγκτής στο πλαίσιο των συνεντεύξεων κατανόησης που διενεργεί και εξοικείωσής του με το περιβάλλον του ελεγχόμενου φορέα και έργου, ενημερώνεται για λοιπά συναφή έργα που υλοποιούνται υπό την ευθύνη του ελεγχόμενου ΦΥ ή μη.

Αναλόγως του σταδίου διεξαγωγής του ελέγχου, ο ελεγκτής επισκοπεί τις σχετικές Διαδικασίες του ελεγχόμενου φορέα, τα Τεύχη Διακήρυξης, τη σύμβαση, το ΤΔΕ καθώς και τα στοιχεία υλοποίησης του Έργου προς εντοπισμό σημείων, μέτρων ή και ενεργειών που δύνανται να διασφαλίζουν τη μη διπλή χρηματοδότηση της ίδιας δαπάνης από άλλα Ταμεία ή/και προγράμματα της Ένωσης, είτε ελέγχει την εφαρμογή των εν λόγω μέτρων.

Περαιτέρω, ο Ελεγκτής επισκοπεί την ελεγχόμενη σύμβαση, λοιπά κείμενα που ενδεχομένως καθορίζουν το πλαίσιο υλοποίησης αυτής και λοιπά στοιχεία του φ/α του Έργου προς εντοπισμό σημείων, μέτρων ή και ενεργειών που δύνανται να διασφαλίζουν τη μη διπλή χρηματοδότηση της ίδιας δαπάνης από άλλα Ταμεία ή/και προγράμματα της Ένωσης, και ελέγχει την εφαρμογή των εν λόγω μέτρων.

Τέτοια μέτρα μπορεί να είναι:

α) η διακριτότητα των εγκεκριμένων εργασιών προς χρηματοδότηση από το ΤΑΑ με λοιπά έργα/τμήματα έργων,

β) ο διαχωρισμός των δαπανών ανά πηγή χρηματοδότησης με τρόπο ώστε να είναι δυνατός ο έλεγχος αυτών κατά τη διάρκεια υλοποίησης του έργου και η τήρηση διακριτής λογιστικής μερίδας σε επίπεδο έργου,

γ) η πρόβλεψη διαφορετικών εμπλεκόμενων για τον σχεδιασμό, τις προδιαγραφές, την πιστοποίηση, την επαλήθευση, τον έλεγχο, την έγκριση των εργασιών υλοποίησης και πληρωμής του έργου,

δ) η αξιοποίηση των αναφορών του ΟΠΣ ΕΡΓΟΡΑΜΑ ή/και λοιπών βάσεων δεδομένων που χρησιμοποιεί ο φορέας υλοποίησης προκειμένου να ελέγχεται η πιθανότητα διπλής χρηματοδότησης.

Ο ελεγκτής στο πλαίσιο του ελέγχου δύναται να διενεργεί έλεγχο των δαπανών της ελεγχόμενης σύμβασης, επισκοπώντας τα στοιχεία που συνοδεύουν έκαστη δαπάνη. Ο ελεγκτής αναζητά πηγές και αξιοποιεί αναφορές/πληροφοριακά συστήματα που δύνανται να αξιοποιηθούν σε διασταυρωτικούς ελέγχους προς διασφάλισης της μη διπλής χρηματοδότηση της ίδιας δαπάνης από άλλα Ταμεία ή/και προγράμματα της Ένωσης.

Ρυθμιστικό Πλαίσιο:

ΥΑ ΣΔΕ/Διαδικασίες Δ1 και Δ6 .

|  |  |
| --- | --- |
| **Σημείο Ελέγχου 2:** | **Βεβαιώνεται ο μη εντοπισμός περίπτωσης διπλής χρηματοδότησης από άλλο Ταμείο της Ένωσης;** |

Λαμβάνοντας υπόψη τις εργασίες που διενεργήθηκαν για το σημείο (1), ο ελεγκτής βεβαιώνει τον μη εντοπισμό σχετικής παρατυπίας.

**5. Έλεγχος μη σύγκρουσης συμφερόντων**

|  |  |
| --- | --- |
| **Σημείο Ελέγχου 1:** | **Διασφαλίζεται[[12]](#footnote-12) ότι ο Φορέας Υλοποίησης / η αναθέτουσα αρχή λαμβάνουν αναλογικά μέτρα για την αποτελεσματική πρόληψη, τον εντοπισμό και την επανόρθωση περιπτώσεων συγκρούσεων συμφερόντων που ενδέχεται να προκύψουν κατά τη διεξαγωγή διαδικασιών σύναψης σύμβασης, συμπεριλαμβανομένου του σχεδιασμού και της προετοιμασίας της διαδικασίας και της κατάρτισης των εγγράφων της σύμβασης, ούτως ώστε να αποφεύγονται τυχόν στρεβλώσεις του ανταγωνισμού και να διασφαλίζεται η ίση μεταχείριση όλων των οικονομικών φορέων, κατά τα οριζόμενα στα άρθρα 24 και 262 του ν.4412/2016;** |

Σύμφωνα με το άρθρο 24 του ν. 4412/2016 οι αναθέτουσες αρχές απαιτείται να καταβάλλουν προσπάθειες για την εφαρμογή κατάλληλων μέτρων κατά της σύγκρουσης συμφερόντων. Η έννοια της σύγκρουσης συμφερόντων καλύπτει οποιαδήποτε κατάσταση στην οποία μέλη του προσωπικού της αναθέτουσας αρχής (ή και εξωτερικοί συνεργάτες) που συμμετέχουν στη διαδικασία δύναται να περιέλθουν και να τεθεί σε αμφισβήτηση η αδιάβλητη υλοποίηση της διαδικασίας. Οι κανόνες δεν προσδιορίζουν τις διασφαλίσεις που πρέπει να χρησιμοποιούνται. Ωστόσο, μπορούν να αναπτυχθούν ορισμένες κοινές πρακτικές.

Για παράδειγμα, μπορεί να ζητηθεί από το σύνολο των αρμόδιων για τις δημόσιες συμβάσεις υπαλλήλων να υπογράφουν δήλωση προκειμένου να επιβεβαιώνουν ότι στο πλαίσιο των καθηκόντων που αναλαμβάνουν σχετικά με την ανάθεση δημοσίων συμβάσεων δεν έχουν κοινό ή αντικρουόμενο συμφέρον με οποιονδήποτε συμμετέχοντα προσφέροντα ή εάν διαπιστώσουν ότι έχουν, θα το δηλώσουν αμελητί στον ιεραρχικά ανώτερό τους, προκειμένου να αξιολογήσει τον κίνδυνο επηρεασμού της επαγγελματικής κρίσης τους και να λάβει κατάλληλα και αναλογικά μέτρα για τον περιορισμό του κινδύνου αυτού.

Επισημαίνεται ότι ζήτημα σύγκρουσης συμφερόντων μπορεί να ανακύψει και κατά το σχεδιασμό και την προετοιμασία της διαδικασίας, καθώς και της κατάρτισης των εγγράφων της σύμβασης. Σε περίπτωση επομένως που ένας υποψήφιος, ένας προσφέρων ή μια επιχείρηση έχει παράσχει συμβουλές στην αναθέτουσα αρχή είτε στο πλαίσιο διενέργειας προκαταρκτικών διαβουλεύσεων με την αγορά (αρθ. 46 του ν. 4412/2016) είτε έχει εμπλακεί με οποιονδήποτε τρόπο στην προετοιμασία της διαδικασίας σύνταξης τευχών διαγωνισμού, η αναθέτουσα αρχή λαμβάνει τα κατάλληλα μέτρα για να διασφαλίζει τη μη στρέβλωση του ανταγωνισμού λόγω της συμμετοχής του εν λόγω υποψηφίου ή προσφέροντα στα στάδια προετοιμασίας αυτού.

Αναλόγως του σταδίου διεξαγωγής του ελέγχου, ο ελεγκτής επισκοπεί τα Τεύχη Διακήρυξης, τη σύμβαση, το ΤΔΕ, το ΤΔΣ καθώς και λοιπά στοιχεία υλοποίησης του Έργου προς εντοπισμό σημείων, μέτρων ή και ενεργειών προς την κατεύθυνση της διασφάλισης της αποφυγής σύγκρουσης συμφερόντων, είτε σε μεταγενέστερο στάδιο ελέγχει την εφαρμογή των εν λόγω μέτρων.

Ενδεικτικά, ο ελεγκτής επισκοπεί και βεβαιώνει:

α) ότι το προσωπικό του ΦΥ ή και του ΥΕ έχουν υποβάλει Υπεύθυνη Δήλωση μη σύγκρουσης συμφερόντων,

β) ότι έχουν καταχωρηθεί στοιχεία πραγματικών δικαιούχων στο ΟΠΣ ΤΑ, με τη σχετική τεκμηρίωση,

γ) ότι τυχόν συλλογικά όργανα (π.χ. Επιτροπές Παρακολούθησης και Παραλαβής) που συγκροτήθηκαν συμμορφώνονται με τις οικείες διατάξεις όσον αφορά τη σύνθεση και την εν γένει λειτουργία τους και εξετάζει τις σχετικές δηλώσεις μη σύγκρουσης συμφερόντων των ανωτέρω,

δ) διαπιστώνει ότι κατά το χρόνο του διαγωνισμού, εάν ισχύει, τυχόν πρόσθετες πληροφορίες ή διευκρινήσεις σχετικά με τους όρους της διακήρυξης, τις προδιαγραφές ή οποιαδήποτε άλλα σχετικά δικαιολογητικά, κοινοποιήθηκαν σε όλους τους ενδιαφερόμενους.

Επιπλέον, ο ελεγκτής στο πλαίσιο των συνεντεύξεων κατανόησης που διενεργεί και εξοικείωσής του με το περιβάλλον του ελεγχόμενου φορέα και έργου, εξετάζει, προς ενίσχυση της διασφάλισής του, εάν ο Ανάδοχος ή και ο Εργολάβος ή και ο Παραχωρησιούχος, κατά περίπτωση, διαθέτει Κώδικα Επιχειρηματικής Δεοντολογίας, ο οποίος καθοδηγεί στη διαμόρφωση ορθών επιχειρηματικών και επαγγελματικών συμπεριφορών, χαράσσοντας ξεκάθαρες κατευθυντήριες γραμμές σε θέματα (μεταξύ άλλων) ακεραιότητας, επιχειρηματικής ηθικής και σύγκρουσης συμφερόντων, ώστε όλοι οι εργαζόμενοι, οι προμηθευτές και οι συνεργάτες αυτού να μοιράζονται τις ίδιες βασικές αρχές και αξίες. Συναφώς, ο ελεγκτής δύναται να αναζητήσει στοιχεία διασφάλισης επί του εξεταζόμενου σημείου και στη σύμβαση του Ανεξάρτητου Μηχανικού, εάν υπάρχει, και στην εν γένει εταιρική δομή αυτού, ιδίως δε εάν διαθέτει Σύστημα Διαχείρισης Ποιότητας και Πολιτική κατά της Διαφθοράς ή και Κώδικα Δεοντολογίας που να αποτυπώνει τις αποδεκτές επαγγελματικές, ηθικές, οικονομικές και κοινωνικές αξίες της εταιρείας, και να αναφέρεται σε θέματα σύγκρουσης συμφερόντων.

|  |  |
| --- | --- |
| **Σημείο Ελέγχου 1Α:** | **Βεβαιώνεται η λήψη αναλογικών μέτρων για την πρόληψη, εντοπισμό και επανόρθωση περιπτώσεων συγκρούσεων συμφερόντων και κατά την υλοποίηση και παραλαβή των παραδοτέων της σύμβασης** |

Αναλόγως του σταδίου εξέλιξης του έργου κατά τη φάση του ελέγχου, ο ΑΕ θα πρέπει να βεβαιώσει ότι αναλογικά μέτρα για την πρόληψη, τον εντοπισμό και την επανόρθωση περιπτώσεων συγκρούσεων συμφερόντων λαμβάνονται από τον Φορέα Υλοποίησης και κατά το στάδιο υλοποίησης του έργου ιδίως σε ότι αφορά την πιστοποίηση και παραλαβή από την Αναθέτουσα Αρχή των φάσεων/παραδοτέων του έργου.

Περαιτέρω, και εφόσον στο έργο ενεργεί και Ανεξάρτητος Μηχανικός (ΑΜ), ο ελεγκτής επισκοπεί τη σύμβαση αυτού για την πρόβλεψη σχετικής ρήτρας ανεξαρτησίας και διενεργεί δειγματοληπτική επαλήθευση αυτής, επί τη βάσει π.χ. μίας αίτησης πληρωμής που υπεβλήθη στην αρμόδια Υπηρεσία και συνοδεύεται από τη επαλήθευση του ΑΜ. Σχετικώς, εξετάζονται οι δημοσιονομικοί παράγοντες που συμμετείχαν στην αξιολόγηση, θετική εισήγηση και εξόφληση ενός αιτήματος πληρωμής αναδόχου/εργολάβου.

|  |  |
| --- | --- |
| **Σημείο Ελέγχου 2:** | **Σε περίπτωση που εντοπίστηκε περίπτωση συνδρομής κατάστασης σύγκρουσης συμφερόντων, εφαρμόστηκαν οι προβλεπόμενες στο Νόμο διαδικασίες αντιμετώπισής της;** |

Ο Ανεξάρτητος Ελεγκτής εξετάζει α) εάν η αναθέτουσα αρχή αποφάνθηκε αιτιολογημένα περί της συνδρομής ή μη κατάστασης σύγκρουσης συμφερόντων, και β) εάν η αναθέτουσα αρχή ενημέρωσε σχετικά την Ενιαία Αρχή Δημοσίων Συμβάσεων και έλαβε αμελλητί τα κατάλληλα μέτρα, προς διασφάλιση της ίσης μεταχείρισης των διαγωνιζομένων και προς αποφυγή στρεβλώσεων του ανταγωνισμού. Τέτοιο μέτρο μπορεί να είναι η εξαίρεση του συγκεκριμένου προσώπου από οποιαδήποτε συμμετοχή στη σχετική διαδικασία σύναψης δημόσιας σύμβασης, εφαρμοζόμενων και των διατάξεων των παραγράφων 4 και 5 του άρθρου 7 του Ν. 2690/1999 (Α΄ 45). Εάν παρόλα αυτά η σύγκρουση συμφερόντων δεν είναι δυνατόν να αρθεί με άλλον τρόπο, ο υποψήφιος ή προσφέρων, ο οποίος σχετίζεται με αυτή, αποκλείεται από τη διαδικασία, κατά τα ειδικότερα προβλεπόμενα στην περίπτωση δ΄ της παρ. 4 του άρθρου 73 N.4412/2016.

Ρυθμιστικό Πλαίσιο:

Άρθρο 24 και 262 Ν. 4412/2016.

Ανακοίνωση της Επιτροπής «Κατευθυντήριες γραμμές για την αποφυγή και τη διαχείριση συγκρούσεων συμφερόντων στο πλαίσιο του Δημοσιονομικού Κανονισμού» (2021/C 121/01): https://eur-lex.europa.eu/legal-ontent/EL/TXT/PDF/?uri=CELEX:52021XC0409(01)&from=EL

Έγγραφο της OLAF «Εντοπισμός συγκρούσεων συμφερόντων σε διαδικασίες δημοσίων συμβάσεων για διαρθρωτικές δράσεις. Πρακτικός οδηγός για διαχειριστές»:

ΥΑ ΣΔΕ/Διαδικασίες Δ5, Δ10 και Δ20.

|  |  |
| --- | --- |
| **Σημείο Ελέγχου 3:** | **Το προσωπικό του Φορέα Υλοποίησης που απασχολείται σε δραστηριότητες που αφορούν στην διαδικασία ανάθεσης, στην** **υλοποίηση έργων, στην παρακολούθηση και στις πληρωμές, καθώς και εξωτερικά στελέχη που ενδεχομένως αξιοποιεί για αυτές τις δραστηριότητες, έχουν υποβάλει δήλωση μη σύγκρουσης συμφερόντων;** |

Ο ανεξάρτητος ελεγκτής εξετάζει το σχετικό μητρώο που τηρεί ο Φορέας Υλοποίησης και λαμβάνει γνώση των δηλώσεων μη σύγκρουσης συμφερόντων του προσωπικού και των τυχόν εξωτερικών στελεχών που απασχολούνται στον έλεγχο/έγκριση ΤΔΕ και στο σύνολο ενεργειών υλοποίησης του έργου, στην παρακολούθηση, στις επαληθεύσεις, ελέγχους και στις πληρωμές του έργου, λαμβάνοντας υπόψη και τα στοιχεία που συλλέγονται στο πλαίσιο της Διαδικασίας Δ20 του Εγχειριδίου διαδικασιών.

Ρυθμιστικό Πλαίσιο:

Άρθρο 24 και 262 Νόμου 4412/2016.

ΥΑ ΣΔΕ/ Διαδικασίες Δ5, Δ10 και Δ20.

|  |  |
| --- | --- |
| **Σημείο Ελέγχου 4:** | **Βεβαιώνεται ο μη εντοπισμός πιθανής περίπτωσης σύγκρουσης συμφερόντων;** |

Λαμβάνοντας υπόψη τις εργασίες που διενεργήθηκαν για τα σημεία (1) έως (3) και προκειμένου ο ελεγκτής να βεβαιώσει τη μη ύπαρξη σύγκρουσης συμφερόντων κατά τη διαδικασία ανάθεσης και υλοποίησης της εξεταζόμενης σύμβασης, προχωρά σε δικούς του διασταυρωτικούς ελέγχους, καθώς η επισκόπηση και μόνο των σχετικών ΥΔ μη σύγκρουσης συμφερόντων των δημοσιονομικών παραγόντων δεν συνιστά μέτρο επαλήθευσης και συνεπώς δεν διασφαλίζει τη συμμόρφωση προς το εν λόγω σημείο. Ο Ελεγκτής κάνοντας χρήση διαφόρων διαθέσιμων πηγών πληροφοριών ευρείας πρόσβασης, όπως ενδεικτικά το ΓΕΜΗ και το ΚΗΜΔΗΣ, και αξιοποιώντας κάθε διαθέσιμη πληροφορία που βρίσκεται αναρτημένη στο ΟΠΣ ΤΑΑ (π.χ. δημοσιονομικοί παράγοντες και Πραγματικοί Δικαιούχοι του αναδόχου), αποφαίνεται για την ύπαρξη ή μη περίπτωσης σύγκρουσης συμφερόντων.

**6. Έλεγχος συμμόρφωσης της Δράσης /Έργου με την αρχή της «Μη πρόκλησης σημαντικής βλάβης».**

|  |  |
| --- | --- |
| **Σημείο Ελέγχου 1:** | **Συμμορφώνεται η Δράση/Έργο με την αρχή της «Μη πρόκλησης σημαντικής βλάβης» κατά την έννοια του άρθρου 17 του κανονισμού (ΕΕ) 2020/852 του Ευρωπαϊκού Κοινοβουλίου και του Συμβουλίου (η αρχή της «μη πρόκλησης σημαντικής βλάβης»);** |

Ο ελεγκτής στο πλαίσιο των συνεντεύξεων κατανόησης που διενεργεί και εξοικείωσής του με το περιβάλλον του ελεγχόμενου φορέα και έργου, ενημερώνεται για την τήρηση της αρχής της μη πρόκλησης σημαντικής βλάβης και τις συναφείς υποχρεώσεις του ελεγχόμενου έργου. Αναλόγως του σταδίου διεξαγωγής του ελέγχου βεβαιώνεται η συμμόρφωση με το εν λόγω σημείο, εάν συντρέχει σχετική υποχρέωση εκ της φύσεως του έργου και της σχετικής περιγραφής στην Εκτελεστική απόφαση του Συμβουλίου.

Εάν απαιτείται η συμμόρφωση, εξετάζεται στην Απόφαση Ένταξης, στο ΤΔΕ και στα τεύχη του Διαγωνισμού η σχετική πρόβλεψη συμμόρφωσης του έργου με την τεχνική καθοδήγηση σχετικά με την εφαρμογή της αρχής «Μη πρόκλησης σημαντικής βλάβης» (2021/C 58/01), ιδίως δε μέσω της χρήσης καταλόγου εξαιρέσεων και της απαίτησης συμμόρφωσης με την οικεία ενωσιακή και εθνική περιβαλλοντική νομοθεσία. Επιπλέον, συνεκτιμώνται τα οριζόμενα στην Ανακοίνωση της Επιτροπής 2021/C 280/01, σχετικά με την τεχνική καθοδήγηση όσον αφορά τον έλεγχο βιωσιμότητας για το ταμείο InvestEU.

Σε επόμενο στάδιο και κατά την υλοποίηση του έργου ελέγχεται και βεβαιώνεται η συμμόρφωση αυτού με τα επιμέρους κριτήρια της ανωτέρω τεχνικής καθοδήγησης της Ευρωπαϊκής Επιτροπής.

Ειδικότερα, ο ελεγκτής επισκοπεί την Απόφαση Ένταξης του έργου, τις Μελέτες Περιβαλλοντικών Επιπτώσεων εφόσον υπάρχουν, τα συμβατικά τεύχη και την υλοποίηση του έργου, προκειμένου να βεβαιώσει ότι αυτό δεν επιβαρύνει σημαντικά τους περιβαλλοντικούς στόχους του τίθενται στο άρθρο 9 του ανωτέρω Κανονισμού (ΕΕ) 2020/852, ως ακολούθως:

- Μετριασμός της κλιματικής αλλαγής

- Προσαρμογή στην κλιματική αλλαγή

- Βιώσιμη χρήση και προστασία των υδάτινων και των θαλάσσιων πόρων

- Μετάβαση σε μια κυκλική οικονομία

- Πρόληψη και έλεγχος της ρύπανσης

- Προστασία και αποκατάσταση της βιοποικιλότητας και των οικοσυστημάτων.

Ρυθμιστικό Πλαίσιο:

Κανονισμός (ΕΕ) 2020/852, άρθρα 3, 9 και 17. Ανακοίνωση της Επιτροπής 2021/C 280/01.

Απόφαση Ένταξης Έργου, Λίστα εξέτασης πληρότητας – συμβατότητας Συμβατικά Τεύχη, Μελέτη/ες Περιβαλλοντικών Επιπτώσεων.

**7. Έλεγχος συμμόρφωσης της Δράσης /Έργου με τους κλιματικούς/ψηφιακούς στόχους**

|  |  |
| --- | --- |
| **Σημείο Ελέγχου 1:** | **Συμμορφώνεται η Δράση/Έργο με τους κλιματικούς /ψηφιακούς στόχους σύμφωνα με το ΕΣΑΑ;** |

Ο Ανεξάρτητος Ελεγκτής επισκοπεί το ΕΣΑΑ και ειδικά τις ενότητες που αφορούν στη συμβολή στους κλιματικούς και ψηφιακούς στόχους, το ΤΔΕ και το Δελτίο Παρακολούθησης του Έργου προκειμένου να επιβεβαιώσει τη συμμόρφωση με τους κλιματικούς και ψηφιακούς στόχους και την τήρηση των σχετικών ποσοστών κατά τη διενέργεια των δαπανών του έργου.

Ρυθμιστικό Πλαίσιο:

Εθνικό Σχέδιο Ανάκαμψης και Ανθεκτικότητας, ΥΑ ΣΔΕ, Τεχνικό Δελτίο Έργου, Δελτίο Παρακολούθησης

**8. Έλεγχος συμμόρφωσης προς προηγούμενες συστάσεις**

|  |  |
| --- | --- |
| **Σημείο Ελέγχου 1:** | **Είχαν διατυπωθεί συστάσεις συμμόρφωσης στο πλαίσιο προηγούμενου ελέγχου στο ίδιο έργο;** |

Ο Ανεξάρτητος Ελεγκτής λαμβάνει γνώση των εκθέσεων ελέγχων που τυχόν έχουν διενεργηθεί από την Επιτροπή Δημοσιονομικού Ελέγχου (ΕΔΕΛ), την ΕΥΣΤΑ, καθώς και από άλλες ελεγκτικές αρχές/ όργανα της ΕΕ ή εθνικές ελεγκτικές αρχές/ όργανα και εξετάζει αν αυτές διατυπώνουν συστάσεις προς τον ελεγχόμενο φορέα.

Ρυθμιστικό Πλαίσιο:

ΥΑ ΣΔΕ

|  |  |
| --- | --- |
| **Σημείο Ελέγχου 2:** | **Εάν ναι, βεβαιώνεται η συμμόρφωση του Φορέα Υλοποίησης σε αυτές;** |

Στην περίπτωση που διαπιστωθεί ότι έχουν απευθυνθεί συστάσεις προς τον ελεγχόμενο φορέα ο Ανεξάρτητος Ελεγκτής εξετάζει, ανάλογα με τη φύση των συστάσεων, τα τεκμήρια συμμόρφωσης που έχει υποβάλλει ο ελεγχόμενος, διενεργώντας και επιτόπιες επαληθεύσεις, εάν απαιτείται.

**9. Έλεγχος μη ανάσχεσης της επίτευξης προηγούμενου Οροσήμου/Στόχου**

|  |  |
| --- | --- |
| **Σημείο Ελέγχου1:** | **Υπάρχουν ορόσημα/στόχοι των οποίων η επίτευξη έχει βεβαιωθεί σε προηγούμενη περίοδο; Εάν ναι, αναφέρεται αυτά:** |

Ο Ανεξάρτητος Ελεγκτής εξετάζει την ύπαρξη οροσήμων/στόχων που έχουν βεβαιωθεί σε προηγούμενη περίοδο, σύμφωνα με το Παράρτημα της Εκτελεστικής Απόφασης του Συμβουλίου λαμβάνοντας υπόψη και τη Διαδικασία Δ7 του Εγχειριδίου Διαδικασιών.

Ρυθμιστικό Πλαίσιο:

ΥΑ ΣΔΕ

|  |  |
| --- | --- |
| **Σημείο Ελέγχου 2:** | **Εάν ναι, βεβαιώνεται η μη ανάσχεση της επίτευξης αυτών;** |

Αναλόγως του σταδίου διεξαγωγής του ελέγχου βεβαιώνεται ότι η υλοποίηση του έργου δεν έχει προκαλέσει ανάσχεση της επίτευξης οροσήμων και στόχων προηγούμενων περιόδων.

1. Επί όλων των σημείων ελέγχου παρέχονται αναλυτικές ενδεικτικές οδηγίες ελέγχου, ανά ενότητα και σημείο, σε διακριτή ενότητα, στο τέλος της Λίστας. [↑](#footnote-ref-1)
2. Ως ελεγκτική περίοδος αναφοράς ορίζεται το χρονικό διάστημα υλοποίησης του έργου το οποίο αποτελεί αντικείμενο ελέγχου του Ελεγκτή και ορίζεται κατά κανόνα, από την έναρξη υλοποίησης του έργου έως και την ημερομηνία επίτευξης του οροσήμου/στόχου. Επισημαίνεται ότι όταν η ανάθεση του ελέγχου γίνεται σε χρόνο πολύ μεταγενέστερο της επίτευξης, η ελεγκτική περίοδος αναφοράς ορίζεται από την έναρξη υλοποίησης του έργου έως και την έναρξη του παρόντος ελέγχου (σύμφωνα με την οικεία σύμβαση μεταξύ της αναθέτουσας αρχής και του ελεγκτή).

   Στην περίπτωση που η δράση/έργο έχει προηγούμενα Ορόσημα/Στόχους που έχουν ελεγχθεί, η ελεγκτική περίοδος εκκινεί από την ημερομηνία που κάλυψε ο έλεγχος του προηγούμενου Οροσήμου/Στόχου. [↑](#footnote-ref-2)
3. Τα στοιχεία που ελέγχονται θα πρέπει να αποτυπώνουν το συγκεκριμένο τμήμα του έργου, όπως ακριβώς υλοποιήθηκε και να ελέγχεται ότι η υλοποίηση έγινε σύμφωνα με τα οριζόμενα στην εν ισχύ σύμβαση. Σχετικώς επισυνάπτονται έγγραφα ολοκλήρωσης τμημάτων του έργου, βεβαιώσεις κλπ, εφόσον απαιτείται. [↑](#footnote-ref-3)
4. Ο ελεγκτής, κατά την επαγγελματική του κρίση και εφαρμόζοντας αποδεκτή μέθοδο εξαγωγής δείγματος, δύναται να ελέγξει τυχαίο δείγμα δικαιολογητικών εγγράφων και παραστατικών, εφόσον ο προς έλεγχο πληθυσμός είναι πολύ μεγάλος, και ως εκ τούτου δεν μπορεί να ελεγχθεί στο σύνολό του, και έχει παρόμοια χαρακτηριστικά. Κατά την κρίση του και εφόσον απαιτηθεί από την πορεία του ελέγχου δύναται να επεκτείνει, εάν αυτό κριθεί απαραίτητο, το αρχικό δείγμα δικαιολογητικών εγγράφων και παραστατικών, προκειμένου να ενισχύσει το βαθμό βεβαιότητας για το εξαχθέν συμπέρασμα του ελέγχου του. Η μέθοδος δειγματοληψίας καταγράφεται στην Έκθεση Ελέγχου. [↑](#footnote-ref-4)
5. Κάθε παράβαση του ενωσιακού δικαίου ή του σχετικού με την εφαρμογή του εθνικού δικαίου, η οποία προκύπτει από πράξη ή παράλειψη οικονομικού φορέα και η οποία ζημιώνει ή ενδέχεται να ζημιώσει τον προϋπολογισμό της Ένωσης με καταλογισμό αδικαιολόγητης δαπάνης στον προϋπολογισμό της Ένωσης. [↑](#footnote-ref-5)
6. Προς την επιβεβαίωση των ελεγχόμενων λαμβάνονται υπόψη και τα αναφερόμενα α)στο έγγραφο *«Κατευθυντήριες γραμμές για την αποφυγή και τη διαχείριση συγκρούσεων συμφερόντων στο πλαίσιο του Δημοσιονομικού Κανονισμού (2021/C 121/01)”* και β) στο έγγραφο της OLAF «*Εντοπισμός συγκρούσεων συμφερόντων σε διαδικασίες δημοσίων συμβάσεων για διαρθρωτικές δράσεις. Πρακτικός οδηγός για διαχειριστές*», όπου δίνονται χαρακτηριστικά παραδείγματα κινδύνων που συνδέονται με σύγκρουση συμφερόντων κατά την διαδικασία πρόσκλησης υποβολής προσφορών, αξιολόγησης αυτών και τελικής απόφασης, και εγείρουν σχετική υπόνοια ύπαρξης [↑](#footnote-ref-6)
7. Τα στοιχεία που ελέγχονται θα πρέπει να αποτυπώνουν το συγκεκριμένο τμήμα του έργου, όπως ακριβώς υλοποιήθηκε και να ελέγχεται ότι η υλοποίηση έγινε σύμφωνα με τα οριζόμενα στην εν ισχύ σύμβαση. Σχετικώς επισυνάπτονται έγγραφα ολοκλήρωσης τμημάτων του έργου, βεβαιώσεις κλπ, εφόσον απαιτείται. [↑](#footnote-ref-7)
8. Ο ελεγκτής, κατά την επαγγελματική του κρίση και εφαρμόζοντας αποδεκτή μέθοδο εξαγωγής δείγματος, δύναται να ελέγξει τυχαίο δείγμα παραστατικών, εφόσον ο προς έλεγχο πληθυσμός είναι πολύ μεγάλος, και ως εκ τούτου δεν μπορεί να ελεγχθεί στο σύνολό του, και έχει παρόμοια χαρακτηριστικά. Κατά την κρίση του και εφόσον απαιτηθεί από την πορεία του ελέγχου δύναται να επεκτείνει, εάν αυτό κριθεί απαραίτητο, το αρχικό δείγμα παραστατικών, προκειμένου να ενισχύσει το βαθμό βεβαιότητας για το εξαχθέν συμπέρασμα του ελέγχου του. Η μέθοδος δειγματοληψίας καταγράφεται στην Έκθεση Ελέγχου. [↑](#footnote-ref-8)
9. Υποψία ότι μια παρατυπία υποκρύπτει πρόθεση. [↑](#footnote-ref-9)
10. Για τον ορισμό της απάτης τονίζεται ο συνδυασμός τριών πτυχών: παρατυπία, πρόθεση και επιζήμιες επιπτώσεις μιας πράξης ή παράλειψης. Η απάτη διακρίνεται από το γενικότερο όρο «παρατυπία», καθώς εμπεριέχει τη συνιστώσα της πρόθεσης (δόλου). Αναφέρεται ότι η απάτη είναι νομικός χαρακτηρισμός μιας πράξης βάσει του ποινικού δικαίου, για την οποία αποφαίνονται οι δικαστικές αρχές. Επομένως, οι φορείς που έχουν οριστεί στο πλαίσιο του ΣΔΕ ΤΑΑ δεν μπορούν να χαρακτηρίσουν μια πράξη με τα παραπάνω στοιχεία ως «απάτη». Ωστόσο, μπορούν να ανιχνεύσουν πραγματικά περιστατικά ή λίαν ύποπτες περιστάσεις που υποδηλώνουν την ύπαρξη παρατυπιών και, κατ’ επέκταση, πιθανής απάτης. [↑](#footnote-ref-10)
11. Κάθε παράβαση του ενωσιακού δικαίου ή του σχετικού με την εφαρμογή του εθνικού δικαίου, η οποία προκύπτει από πράξη ή παράλειψη οικονομικού φορέα και η οποία ζημιώνει ή ενδέχεται να ζημιώσει τον προϋπολογισμό της Ένωσης με καταλογισμό αδικαιολόγητης δαπάνης στον προϋπολογισμό της Ένωσης. [↑](#footnote-ref-11)
12. Προς την επιβεβαίωση των ελεγχομένων λαμβάνονται υπόψη και τα αναφερόμενα στο έγγραφο της OLAF «*Εντοπισμός συγκρούσεων συμφερόντων σε διαδικασίες δημοσίων συμβάσεων για διαρθρωτικές δράσεις. Πρακτικός οδηγός για διαχειριστές*», όπου δίνονται χαρακτηριστικά παραδείγματα κινδύνων που συνδέονται με σύγκρουση συμφερόντων κατά την διαδικασία πρόσκλησης υποβολής προσφορών, αξιολόγησης αυτών και τελικής απόφασης, και εγείρουν σχετική υπόνοια ύπαρξης. [↑](#footnote-ref-12)